**MINISTERUL MEDIULUI ŞI SCHIMBĂRILOR CLIMATICE**

**AUTORITATEA DE MANAGEMENT PENTRU PROGRAMUL OPERAŢIONAL SECTORIAL DE MEDIU**

**GHIDUL SOLICITANTULUI**

###

### Axa Prioritară 3 POS Mediu

### „Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”

***2014***

**Solicitările se vor primi în perioada 2007-2015[[1]](#footnote-1).**

# Acest ghid reprezintă un îndrumar pentru completarea cererii de finanţare a proiectelor în cadrul Axei Prioritare 3 a Programului Operaţional Sectorial Mediu. De asemenea, ghidul furnizează informaţii detaliate privind condiţiile de finanţare şi respectiv, procedurile de evaluare a proiectelor.

# În situaţia în care pe parcursul sesiunii de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, AM POS Mediu îşi rezervă dreptul de a aduce completări sau modificări ale conţinutului acestuia.

**CUPRINS**

Introducere

**Definiţii şi abrevieri**

**I. Informaţii generale**

 **I.1 Programul Operaţional Sectorial de Mediu 2007 – 2013**

 **I.2 Descrierea Axei Prioritare 3 –** „Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”

 I. 2.1 Informatii generale

 I. 2.2 Strategia de finanţare

 I. 2.3 Alocarea financiară

 I. 2.4 Cadrul legislativ

**II. Reguli privind pregatirea proiectelor**

**III. Completarea, depunerea, verificarea, evaluarea şi aprobarea proiectelor**

**IV. Informaţii privind finanţarea şi implementarea proiectelor**

**ANEXE**

**Anexa 1 Formularul Cererii de finanţare**

 1.a) Formular pentru proiectele majore si nemajore de infrastructura – romana

 1.b) Formular pentru proiectele majore si nemajore de infrastructura - engleza

**Anexa 2 Listă de verificare documente de eligibilitate (pentru solicitant)**

**Anexa 3 Model declaraţie de eligibilitate**

**Anexa 4 Model declaraţie de angajament**

**Anexa 5 Modelul contractului de finanţare**

**Anexa 6 Date de contact Organisme Intermediare**

**Anexa 7 Listă de verificare Cerere de finanţare**

# Introducere

Prezentul ghid a fost elaborat de Autoritatea de Management POS Mediu pentru a veni în sprijinul solicitanţilor care doresc să obţină finanţare pentru proiecte aferente sectorului de încălzire urbană centralizată.

Ghidul furnizează informaţii utile cu privire la eligibilitatea solicitanţilor, a proiectelor, a modului de completare a cererilor de finanţare şi a documentaţiei necesare pentru proiect, precum şi asupra procedurii de selecţie şi aprobare a proiectelor. Ghidul a fost elaborat în corelare cu prevederile Programului Operaţional Sectorial de Mediu 2007 – 2013 şi cu normele legislaţiei comunitare şi naţionale privind asistenţa nerambursabilă acordată României de către Uniunea Europeană prin instrumentele structurale[[2]](#footnote-2).

**Capitolul I** al acestui ghid “Informaţii generale” cuprinde aspecte relevante cu privire la POS Mediu şi Axa prioritară 3 – **“Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”**.

Textul integral al POS Mediu şi al Documentului Cadru de Implementare a POS Mediu poate fi consultat la adresa: [www.posmediu.ro](http://www.posmediu.ro).

Totodată, ghidul conţine un set de definiţii utile privind instrumentele structurale şi sectorul de încălzire urbană, precum şi o list­ă cu actele normative relevante.

Condiţiile de accesare a finanţării sunt prezentate în **Capitolul II** “Reguli privind pregatirea proiectelor”, iar procesul de selecţie este descris etapă cu etapă în **Capitolul III** “Completarea, depunerea, verificarea, evaluarea şi aprobarea proiectelor”. Alte aspecte privind condiţiile specifice de finanţare si implementare sunt decrise în **Capitolul IV**.

Ghidul mai conţine formularul cererii de finanţare şi instrucţiunile de completare a acestuia, precum şi documentele ce trebuie anexate cererii în vederea evaluării proiectului.

***Se recomandă citirea cu atenţie a acestui ghid înainte de completarea cererii de finanţare! Pentru clarificări solicitanţii se pot adresa*** Organismului Intermediar din regiunea respectivă (a se vedea datele de contact din Anexa 6) sau ***Autorităţii de Management pentru POS Mediu, Direcţia Programare şi Evaluare (e-mail:*** ***catalin.gheran@posmediu.ro******,*** ***mihaela.iarca@posmediu.ro******, alina.medaru@posmediu.ro ).***

# Definiţii şi Abrevieri

**DEFINIŢII**

|  |
| --- |
| **Autoritate de Management** – structura din cadrul unei autorităţi publice centrale responsabilă pentru gestionarea unui program operaţional. Ministerul Mediului şi Pădurilor este Autoritate de Management pentru POS Mediu, conform prevederilor ale HG 48/2013 privind organizarea şi funcţionarea Ministerului Mediului şi Schimbărilor Climatice.  |
| **Autoritatea de Certificare şi Plată** - structura organizatorică din cadrul Ministerului Finanţelor Publice, responsabilă de certificarea sumelor cuprinse în declaraţiile de cheltuieli transmise la Comisia Europeană, primirea de la Comisia Europeană a fondurilor transferate României din instrumente structurale şi transferul către beneficiari/unităţi de plată de pe lângă autorităţile de management a fondurilor primite din instrumente structurale, precum şi a celor alocate de la bugetul de stat, în cazul programelor operaţionale care utilizează mecanismul plăţii directe (vezi OUG nr.64/2009, art.2, alin.(3) lit.b); |
| **Autoritatea de Audit (AA) –** organism independent pe lângă Curtea de Conturi,înfiinţat prin Legea nr. 200/2005 privind aprobarea O.U.G. nr. 22/2005 pentru completarea Legii nr. 94/1992 privind organizarea şi funcţionarea Curţii de Conturi, care realizeză auditul de sistem, verificări pe bază de eşantion pentru FC, FEDR şi FSE şi declaraţii la finalizarea proiectelor. |
| **Axă prioritară** – reprezintă o prioritate strategică dintr-un program operaţional; cuprinde un grup de operaţiuni legate între ele şi având obiective specifice, măsurabile. (vezi Regulamentul Consiliului nr. 1083 din 2006). |
| **Fondul de Coeziune –** instrument care sprijină Statele Membre în vederea reducerii diferenţelor de dezvoltare economică şi socială şi stabilizării economiei naţionale. |
| **Proiect major** – o operaţiune ce cuprinde o serie de lucrări, activităţi sau servicii menite să genereze investiţii cu un obiectiv clar definit şi cu o valoare mai mare sau egală cu 50 milioane euro.**Proiect nemajor –** o operaţiune ce cuprinde o serie de lucrări, activităţi sau servicii menite să genereze investiţii cu un obiectiv clar definit şi cu o valoare mai mică de 50 milioane euro. |
| **Beneficiar** – organismul, autoritatea, instituţia sau societatea comercială din sectorul public ori privat, unitatea administrativ-teritorială, organismele prestatoare de servicii publice şi de utilitate publică de interes local sau judeţean, responsabile pentru iniţierea ori iniţierea şi implementarea proiectelor aprobate spre finanţare în cadrul unui program operaţional (vezi **O.U.G nr. 64 din 2009***, art. 2, alin.(1)*). |
| **Cadrul Naţional Strategic de Referinţă –** documentul de referinţă pentru programarea instrumentelor structurale, asigurând conformitatea intervenţiilor acestor fonduri cu orientările strategice comunitare privind coeziunea şi priorităţile naţionale de dezvoltare, precum şi legătura dintre priorităţile la nivel comunitar şi Programul naţional de reformă  |
| **Cerere de finanţare** – Formularul completat de către Solicitant, în vederea obţinerii finanţării prin Programul Operaţional Sectorial Mediu. |
| **Cheltuieli eligibile** – cheltuielile efectuate de beneficiar, aferente proiectelor finanţate în cadrul programelor operaţionale, care pot fi finanţate atât din instrumente structurale, cât şi din cofinanţarea publică şi/sau cofinanţarea privată, conform reglementărilor legale comunitare şi naţionale în vigoare privind eligibilitatea cheltuielilor (vezi OUG nr.64/2009, art.2, alin.(3) lit.g); |
| **Cheltuieli altele decât cele eligibile** - cheltuieli inerente realizării proiectelor finanţate din instrumentele structurale în cadrul programelor operaţionale, care nu pot fi finanţate din instrumentele structurale, conform reglementărilor comunitare şi naţionale |
| **Contract de finanţare** - act juridic cu titlu oneros, încheiat între Ministerul Mediului şi Pădurilor prin Direcţia Generală AM POS Mediu, în calitate de Autoritate de Management pentru POS “Mediu” şi Beneficiar, prin care se aprobă spre finanţare un proiect, în cadrul Programului Operaţional Sectorial Mediu 2007-2013. |
| **Contractor** – Persoana fizică sau juridică, de drept public sau privat, cu care Beneficiarul a încheiat contractul de execuţie a unei lucrări, de furnizare a unor produse sau de prestare a unor servicii. |
| **Decizia de finanţare –** act tehnico-juridic emis de MMSC, ca Autoritate de Management prin care se aprobă acordarea finanţării unui proiect selectat conform procedurilor de evaluare şi selecţie specifice POS Mediu. |
| **Fonduri structurale –** sunt instrumente financiare prin care Uniunea Europeană acţionează pentru eliminarea disparităţilor economice şi sociale între regiuni, în scopul realizării coeziunii economice şi sociale. Fondurile structurale sunt Fondul European pentru Dezvoltare Regională şi Fondul Social European. |
| **Instrumente structurale** – mijloace de acţiune ale Uniunii Europene, pentru îndeplinirea obiectivelor politicii de coeziune economică şi socială. Instrumentele structurale apar sub forma asistenţei financiare nerambursabile primită de România, în calitate de stat membru al Uniunii Europene, prin intermediul Fondului European de Dezvoltare Regională, Fondului Social European şi Fondului de Coeziune. |
| **Obiectivul convergenţă** – obiectiv al politicii de coeziune economică şi socială a Uniunii Europene care vizează susţinerea creşterii economice şi creării de locuri de muncă în cele mai slab dezvoltate state membre şi regiuni. |
| **Organism Intermediar (OI)** – structură care îndeplineşte atribuţii delegate de către Autoritatea de Management. Pentru POS Mediu, Organismele Intermediare sunt organizate ca direcţii la nivelul celor 8 regiuni de dezvoltare stabilite prin Legea nr. 315/2004 privind dezvoltarea regională în România, cu modificările şi completările ulterioare. Ele îndeplinesc un rol important în implementarea POS la nivel regional, acţionând ca interfaţă între AM şi beneficiari. AM a delegat OI-urilor responsabilităţi cu privire la activităţi de programare, monitorizare, control şi raportare pentru proiectele care se derulează în regiunea respectivă. |
| **Prefinanţare** – sumele transferate din instrumente structurale către beneficiari, alţii decât cei prevăzuţi la art. 5 alin. (1) - (3) din O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă prin plată directă ori prin plată indirectă, în stadiul iniţial pentru susţinerea începerii derulării proiectelor şi/sau pe parcursul implementării acestora, în condiţiile prevăzute în contractul de / de finanţare, încheiat între un beneficiar şi Autoritatea de Management/în vederea asigurării derulării corespunzătoare a proiectelor finanţate în cadrul programelor operaţionale. |
| **Program operaţional** – document strategic de programare elaborat de Statul Membru şi aprobat de Comisia Europeană, prin care este stabilită o strategie de dezvoltare sectorială sau regională printr-un set de priorităţi coerente. |
| **Reprezentantul legal al solicitantului -** Persoana care are dreptul conform actelor de constituire să reprezinte organizaţia şi să semneze în numele acesteia. |
| **Temele orizontale -** sunt priorităţi agreate la nivelul Statelor Membre ale Uniunii Europene, încorporate, sub diferite forme în toate politicile Comunităţilor Europene.Acestea se referă la:- Promovarea egalităţii de şanse şi nondiscriminării.- Dezvoltarea durabilă, protecţia şi îmbunătăţirea mediului înconjurător.- Tehnologia informaţiei.- Achiziţii publice. |
| **Unitatea pentru Coordonarea şi Verificarea Achiziţiilor Publice (UCVAP)** – departament din cadrul Ministerului Finanţelor Publice care are rolul de a verifica conformitatea procesului de achiziţie publică înainte de încheierea contractului de achiziţie (control ex-ante). |
| **Unitatea de Implementare a Proiectului (UIP) –** unitate funcţională la nivelul Beneficiarului, cu rol în managementul şi implementarea proiectelor. |

**ABREVIERI**

|  |  |
| --- | --- |
| AA | Autoritatea de Audit |
| ACIS | Autoritatea pentru Coordonarea Instrumentelor Structurale |
| ACP | Autoritatea de Certificare şi Plată |
| AM | Autoritate de Management |
| ANRMAP  | Autoritatea Naţională pentru Reglementarea şi Monitorizarea Achiziţiilor Publice  |
| B | Beneficiari |
| CE | Comisia Europeană |
| CNSR | Cadrul Naţional Strategic de Referinţă |
| DLAF | Directia de Lupta Antifrauda |
| EIM | Evaluarea Impactului asupra Medului |
| FEDR | Fond European de Dezvoltare Regională |
| FC | Fondul de Coeziune |
| HG | Hotârârea Guvernului |
| IMA | Instalaţii Mari de Ardere |
| IS | Instrumente Structurale |
| L | Lege |
| M | Milion |
| MFP | Ministerul Finanţelor Publice |
| MAI | Ministerul Afacerilor Interne |
| MMSC | Ministerul Mediului şi Schimbarilor Climatice |
| NOx | Oxizi de azot |
| NUTS  | Nomenclatura Unităţilor Teritoriale de Statistică  |
| OI | Organism Intermediar |
| OLAF | Biroul European Anti-Fraudă |
| OM | Ordin de Ministru |
| OUG | Ordonanţa de Urgenţă a Guvernului |
| PO | Program Operaţional  |
| POS Mediu | Programul Operaţional Sectorial Mediu  |
| SEP | Serviciul Evaluare Proiecte din cadrul Direcţiei de Programare şi Evaluare |
| SMIS | Sistem Unic de Management al Informaţiei |
| SO2 | Dioxid de sulf |
| TVA | Taxa pe Valoare Adăugată |
| UCVAP | Unitatea pentru Coordonarea şi Verificarea Achiziţiilor Publice |
| UE | Uniunea Europeană |

I. INFORMAŢII GENERALE

## I.1 Programul Operaţional Sectorial Mediu 2007-2013

Programul Operaţional Sectorial Mediu (POS Mediu) reprezintă documentul de programare a Fondurilor Structurale şi de Coeziune, care stabileşte strategia de alocare a fondurilor europene în vederea dezvoltării sectorului de mediu în România, în perioada 2007-2013.

POS Mediu a fost elaborat de către Ministerul Mediului şi Dezvoltării Durabile[[3]](#footnote-3) (M.M.D.D.), în calitate de Autoritate de Management pentru acest program sub coordonarea Ministerului Economiei şi Finanţelor, în calitatea sa de coordonator al procesului de pregătire a României pentru accesarea Fondurilor Structurale şi de Coeziune pentru perioada 2007-2013.

POS Mediu este unul dintre cele mai importante programe operaţionale din punct de vedere al alocării financiare şi reprezintă cea mai importantă sursă de finanţare pentru sectorul de mediu. Programul este finanţat din Fondul European de Dezvoltare Regională (FEDR) şi Fondul de Coeziune (FC) - cu o valoare de aproximativ 4,5 miliarde Euro, la care se adaugă cofinanţarea naţională de aproximativ 1 miliard Euro.

***Obiectivul global*** al POS Mediu vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului.

Totodată, programul vizeză reducerea decalajului existent între Statele Membre ale Uniunii Europene şi România cu privire la infrastructura de mediu, atât din punct de vedere cantitativ cât şi calitativ. Aceasta ar trebui să se concretizeze în servicii publice eficiente, cu luarea în considerare a principiului dezvoltării durabile şi a principiului “poluatorul plăteşte”.

**Obiectivele specifice POS Mediu sunt:**

*1.* ***Îmbunătăţirea calităţii şi a accesului la infrastructura de apă şi apă uzată****, prin asigurarea serviciilor de alimentare cu apă şi canalizare în majoritatea zonelor urbane până în 2015 şi* ***stabilirea structurilor regionale eficiente pentru managementul serviciilor de apă/apă uzată****.*

*2.* ***Dezvoltarea sistemelor durabile de management al deşeurilor*** *prin îmbunătăţirea managementului deşeurilor şi reducerea numărului de zone poluate istoric în minimum 30 de judeţe până în 2015.*

*3.* ***Reducerea impactului negativ asupra mediului şi diminuarea schimbărilor climatice cauzate de sistemele de încălzire urbană*** *în cele mai poluate localităţi până în 2015.*

*4.* ***Protecţia şi îmbunătăţirea biodiversităţii şi a patrimoniului natural*** *prin sprijinirea managementului ariilor protejate, inclusiv prin implementarea reţelei Natura 2000.*

5. ***Reducerea riscului de producere a dezastrelor naturale cu efect asupra populaţiei****, prin implementarea măsurilor preventive în cele mai vulnerabile zone până în 2015.*

Realizarea acestor obiective va fi asigurată prin orientarea fondurilor alocate spre următoarele ***Axe Prioritare***:

1. Axa prioritară 1 – „Extinderea şi modernizarea sistemelor de apă şi apă uzată”;
2. **Axa Prioritară 1A** – „Sprijin pentru dezvoltarea proiectelor de infrastructură din sectorul apă/ apă uzată aferente următoarei perioade de programare financiară”
3. Axa prioritară 2 – „Dezvoltarea sistemelor de management integrat al deşeurilor şi reabilitarea siturilor contaminate istoric”;
4. Axa prioritară 3 – „Reducerea poluării şi diminuarea efectelor schimbărilor climatice prin restructurarea şi reabilitarea sistemelor de încălzire urbană pentru atingerea ţintelor de eficienţă energetică în localităţile cele mai afectate de poluare”;
5. Axa prioritară 4 – „Implementarea sistemelor adecvate de management pentru protecţia naturii”;
6. Axa prioritară 5 – „Implementarea infrastructurii adecvate de prevenire a riscurilor naturale în zonele cele mai expuse la risc”;
7. Axa prioritară 6 – „Asistenţa tehnică”.

Programul acoperă perioada 2007-2013, dar obiectivele sale urmăresc nevoile de dezvoltare ale României după anul 2013, prin punerea bazelor dezvoltării economice durabile. Având în vedere legătura strânsă dintre mediu şi toate celelate sectoare economice şi sociale, POS Mediu a fost elaborat în strânsă colaborare cu celelalte programe operaţionale şi s-a avut în vedere evitarea suprapunerilor, realizarea complementarităţii între programe şi conformitatea cu obiectivele Strategiei de la Lisabona. POS Mediu va contribui la îndeplinirea obligaţiilor pe care România le are în sectorul de mediu, oferind oportunităţi de investiţii în toate regiunile ţării.

Mecanismul de implementare al POS Mediu este prezentat schematic în figura de mai jos.

Tratat

ACIS/CNSR

AUTORITATEA DE AUDIT

COMITETUL

 DE MONITORIZARE POS MEDIU

ANRMAP/UCVAP

AUTORITATEA

DE

MANAGEMENT

POS MEDIU

MMSC

8 ORGANISME

INTERMEDIARE

Guvernul României

BENEFICIARI

Protocol

 Statut

Protocol

Acord

Acord

Contract de Finanţare

Unitatea de plata (AM POS Mediu)

##

## I.2 Axa Prioritară 3 – “Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate”

### I.2.1 Cadrul general

***Cea de-a treia axă prioritară a POS Mediu vizează “***Reducerea poluării şi minimizarea efectelor schimbărilor climatice prin restructurarea şi reabilitarea sistemelor centralizate de încălzire urbană pentru atingerea ţintelor de eficienţă energetică în localităţile cele mai afectate de poluare”.

Aşa cum a fost descris în POS Mediu, statisticile arată că *emisiile de poluanţi atmosferici* provenind de la instalaţiile mari de ardere care utilizează combustibili fosili şi care produc energie şi căldură (prin co-generare) au un impact semnificativ asupra mediului. Aceste instalaţii emit **concentraţii ridicate de dioxid de sulf, oxizi de azot, pulberi, metale grele** (care cauzează ploi acide şi presupun un risc enorm pentru sănătatea populaţiei, în special în marile zone industriale) **şi gaze cu efect de seră, precum dioxid de carbon şi metan.**

România trebuie să depună, în continuare, eforturi considerabile pentru reducerea emisiilor de SO2 în vederea conformării cu cerinţele Protocolului de la Goteborg. Mai mult decât atât, **până în 2015** trebuie înregistrate **reduceri majore ale emisiilor de SO2, NOx şi pulberi** provenite de la instalaţiile mari de ardere (IMA), în vederea conformării cu Directiva 2001/80/CE (o reducere de aproape 4 ori de la plafonul intermediar de 540.000 tone în 2007 la 148000 tone în 2013).[[4]](#footnote-4)

Emisiile în aer ale poluanţilor proveniţi de la IMA au impact deosebit de negativ asupra sănătăţii umane şi mediului şi reprezintă cea mai importantă parte a emisiilor totale de SO2 şi NOx în zonele urbane, accentuând fenomenele de acidifiere şi de formare a ozonului troposferic.

În 26 dintre cele mai mari localităţi din România[[5]](#footnote-5), IMA sunt principalele surse de producere a energiei termice şi a apei calde pentru populaţie, dar şi principalele surse de poluare, din cauza combustibililor fosili utilizaţi în aceste instalaţii. (cărbune, păcură).

### I.2.2 Strategia de finanţare

Activităţile avute în vedere în cadrul POS Mediu vizează **reducerea impactului negativ asupra mediului şi sănătăţii umane în acele aglomerări cele mai poluate din cauza sistemelor învechite de încălzire urbană**. Intervenţiile se vor baza pe o strategie de încălzire locală pe termen mediu/lung. Principalul scop îl constituie utilizarea eficientă a surselor de energie neregenerabile şi, acolo unde este posibil, utilizarea surselor de energie regenerabilă şi a celor mai puţin poluante surse de energie pentru sistemele de încălţire urbană.

Pentru a îmbunătăţi situaţia în acest domeniu, precum şi pentru conformarea deplină cu acquis-ul comunitar în domeniu, au fost stabilite anumite obiective ce vor primi sprijin financiar. Aplicanţilor le este recomandat să facă trimitere la aceste obiective, respectiv la documentele support naţionale şi regionale care descriu aceste obiective şi evidenţiază nevoile investiţionale prezentate în aplicaţie.

**Obiective**

* *Reducerea efectelor schimbărilor climatice şi reducerea emisiilor de poluanţi proveniţi de la sistemele de încălzire urbană în localităţile cele mai afectate de poluare;*
* *Ameliorarea nivelului minim de concentraţie a poluanţilor în localităţile vizate;*
* *Îmbunătăţirea sănătăţii populaţiei în localităţile afectate.*

### I.2.3 Alocarea financiară

Pentru perioada 2007-2013, fondurile alocate pentru finanţarea proiectelor din Axa Prioritară 3 a POS Mediu se ridică la aproximativ 388 milioaneEuro, din care 229 milioane Euro reprezintă finanţare din FC, iar 39 milioane Euro cofinanţare naţională.

Alocarea financiară orientativă pentru aceasta axă este prezentată în tabelul de mai jos:

Alocarea financiară orientativă

- Euro -

|  |  |  |  |
| --- | --- | --- | --- |
| **An** | **TOTAL** | **Contribuţie UE** | **Contribuţie publică naţională** |
| **(FEDR/FC)** | **Bugetul de stat** | **Bugete locale** | **Alte surse publice** | **Total** |
| ***DMI 3.1 – Reabilitarea centralelor termice în zone prioritare selectate*** |
| **2007** | 0 | 0 | 0 | 0 | 0 | 0 |
| **2008** | 33.027.536 | 19.483.779 | 13.213.482 | 330.275 | 0 | 13.543.757 |
| **2009** | 56.146.810 | 33.122.424 | 22.462.918 | 561.468 | 0 | 23.024.386 |
| **2010** | 76.359.664 | 45.046.497 | 30.549.569 | 763.598 | 0 | 31.313.167 |
| **2011** | 64.256.657 | 37.906.627 | 25.707.462 | 642.568 | 0 | 26.350.030 |
| **2012** | 59.583.444 | 35.149.781 | 23.837.828 | 595.835 | 0 | 24.433.663 |
| **2013** | 99.266.020 | 58.559.536 | 39.713.823 | 992.661 | 0 | 40.706.484 |
| **TOTAL** | **388.640.131** | **229.268.644** | **155.485.082** | **3.886.405** | **0** | **159.371.487** |

sursa DCI POS Mediu)

**Dimensiunea finanţării acordate**

In cadrul acestei axe vor fi finanţate proiecte majore, a căror valoare totală depăşeşte 50 milioane Euro. Valoarea maximă a finanţării acordate pentru costurile totale eligibile în cadrul unui proiect este 95% (58,99% FC + 36,01% buget de stat)). Beneficiarul va suporta, pe lângă contribuţia proprie la costurile eligibile (minim 5%), şi costurile neeligibile.

|  |  |
| --- | --- |
| Valoarea maximă a finanţării acordate pentru costurile totale eligibile\*\*  | 95% (58,99% FC + 36,01% buget de stat) |
| Contribuţia eligibilă minimă a beneficiarului  | 5% |
| Contribuţia comunitară (FC) la finanţarea acordată (se calculează ca procent din valoarea maximă a finanţarii acordate, adică 58,99% din 95%) | 56,04% |

### I.2.4 Cadrul legislativ

Baza legală a acestui ghid este reprezentată de POS Mediu, aprobat prin Decizie a Comisiei Europene în data de 11 iulie 2007, disponibil pe pagina de internet a AM POS Mediu [www.posmediu.ro](http://www.posmediu.ro), modificată succesiv prin Deciziile Comisiei nr. 2155/30.03.2012, nr. 6493/03.10.2013 şi nr. 9272/16.12.2013, disponibile pe pagina de internet a AM POS Mediu: [www.posmediu.ro](http://www.posmediu.ro)/home.

###### *Cadrul legislativ pentru sectorul de încălzire urbană*

* Directiva Consiliului 96/62/CE privind evaluarea şi gestiunea calităţii aerului ambiental - [**http://eurlex.europa.eu/LexUriServ/LexUriServ.do?uri=CELEX:31996L0062:EN:HTML**](http://eurlex.europa.eu/LexUriServ/LexUriServ.do?uri=CELEX:31996L0062:EN:HTML)
* Directiva Consiliului 96/61/CE privin prevenirea şi controlul integrat al poluării - [**http://eur-lex.europa.eu/LexUriServ/LexUriServ.do?uri=CELEX:31996L0061:EN:HTML**](http://eur-lex.europa.eu/LexUriServ/LexUriServ.do?uri=CELEX:31996L0061:EN:HTML)
* Directiva Parlamentului şi a Consiliului 2001/80/CE privind limitarea emisiilor anumitor poluanţi care provin de la instalaţiile mari de ardere - [**http://eur-lex.europa.eu/LexUriServ/site/en/oj/2001/l\_309/l\_30920011127en00010021.pdf**](http://eur-lex.europa.eu/LexUriServ/site/en/oj/2001/l_309/l_30920011127en00010021.pdf)
* Directiva Parlamentului şi a Consiliului 2001/81/CE privind plafoanele naţionale de emisii pentru anumiţi poluanţi atmosferici - [**http://eur-lex.europa.eu/LexUriServ/site/en/oj/2001/l\_309/l\_30920011127en00220030.pdf**](http://eur-lex.europa.eu/LexUriServ/site/en/oj/2001/l_309/l_30920011127en00220030.pdf)

##### O.U.G. nr. 243/28.11.2000 (M.Of. 633/06.12.2000) privind protecţia atmosferei, aprobată prin Legea nr. 655/20.11.2001 (OJ No 773/04.12.2001);

* Ordinul Ministrului Apelor şi Protecţiei Mediului nr. 592/25.06.2002 (M.Of. 765/21.10.2002) pentru aprobarea normelor privind emisiile de SO2, NO2, NOX,, particule în suspensie (PM10 şi PM2.5), plumb, benzene, monoxid de carbon, benzene şi ozon în aerul ambiental;
* Ordinul Ministrului Apelor şi Protectiei Mediului nr. 745/30.08.2002 (M. Of. 739/09.10.2002) privind stabilirea aglomerărilor şi clasificarea acestora , precum şi a zonelor în vederea evaluării calităţii aerului în România;
* OM nr. 586/07.04.2004 (M. Of. 389/03.05.2004) privind înfiinţarea şi organizarea Sistemului Naţional de Evaluare şi Gestiune Integrată a Calităţii Aerului (SNEGICA);
* H.G. nr. 731/14.05.2004 (M. Of. 496/02.06.2004) privind adoptarea Strategiei Naţionale de Protecţie a Atmosferei;
* H.G. nr. 543/07.04.2004 (OJ No 393/04.05.2004) privind elaborarea şi implementarea planurilor şi programeor de gestiune a calităţii aerului:
* H.G. nr. 541/17.05.2003 (M.Of. 365/29.05.2003) privind stabilirea unor măsuri pentru limitarea emisiilor în aer ale anumitor poluanţi proveniţi de la instalaţiile mari de ardere;
* OM nr. 833/2005 (emis de Ministerul Mediului si Gospodaririi Apelor, Ministerul Economiei si Comertului, Ministerul Administratiei si Internelor) pentru aprobarea Programului naţional de reducere a emisiilor de dioxid de sulf, oxizi de azot şi pulberi provenite de la instalaţiile mari de ardere;
* H.G. nr. 1856/22.12.2005 (M.Of. 23/11.01.2006) privind plafoanele naţionale de emisie pentru anumiţi poluanţi atmosferici;
* H.G. nr. 1879/2006 (M. Of. 27/16.01.2007) pentru aprobarea Programului naţional de reducere progresivă a emisiilor de dioxid de sulf, oxizi de azot, compuşi organici volatili şi amoniac

***Cadrul legislativ privind instrumentele structurale***

* Regulamentul (CE) nr. 1083/2006 al Consiliului din 11 iulie 2006 de stabilire a prevederilor generale privind Fondul European de Dezvoltare Regională, Fondul Social European şi Fondul de Coeziune şi de abrogare a Regulamentului (CE) nr. 1260/1999, cu modificările şi completările ulterioare;
* Regulamentul (CE) nr. 1080/2006 al Parlamentului European şi al Consiliului din 5 iulie 2006 privind Fondul European de Dezvoltare Regională şi de abrogare a Regulamentului (CE) nr. 1783/1999
* Regulamentul (CE) Nr. 1080/2006 al Parlamentului European şi al Consiliului din 5 iulie 2006 privind Fondul European de Dezvoltare Regională;
* Regulamentul nr. 1828/2006 din 8 decembrie 2006 al Comisiei stabilind regulile pentru implementarea Regulamentului Consiliului (CE) nr. 1083/2006 în care se stabilesc prevederile generale cu privire la Fondul European de Dezvoltare Regională, Fondul Social European şi Fondul de Coeziune;
* Programul Operational Sectorial „Mediu”;
* H.G. nr. 457/2008 privind stabilirea cadrului instituţional pentru coordonarea, implementarea şi gestionarea instrumentelor structurale;
* H.G. nr. 1635/2009 privind organizarea şi funcţionarea Ministerului Mediului şi Pădurilor, cu modificările şi completările ulterioare;
* O.U.G nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;
* H.G. nr. 925/2006pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;
* O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare;
* Ordinul ministrului finanţelor publice nr. 2548/2009 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare;
* H.G. nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale cu modificările şi completările ulterioare;
* H.G. nr. 834/2007 pentru aprobarea constituirii Comitetului de monitorizare a Programului operaţional sectorial de mediu 2007 - 2013 şi a Regulamentului-cadru de organizare şi funcţionare a acestuia, cu modificările şi completările ulterioare;
* Ordinul ministrului mediului şi dezvoltării durabile nr. 1755/12.11.2007 şi al ministrului economiei şi finanţelor nr. 2148/21.11.2007 pentru aprobarea Documentului Cadru de Implementare a Programului Operaţional Sectorial Mediu 2007 – 2013, cu modificările şi completările ulterioare.
* Ordinul ministrului mediului şi dezvoltării durabile şi al ministrului economiei şi finanţelor nr.1415/3399/2008 privind aprobarea listei cheltuielilor eligibile pentru proiectele finanţate în cadrul Programului Operaţional Sectorial “Mediu” 2007-2013 - M.Of. nr. 861 din 20 decembrie 2008, cu modificările şi completările ulterioare;
* Ordinul comun nr. 114/46/2014 al ministrului mediului şi schimbărilor climatice şi al ministrului fondurilor europene pentru aprobarea Documentului Cadru de Implementare a Programului Operaţional Sectorial Mediu 2007 – 2013;
* O.U.G nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora
* Tratatul privind funcționarea Uniunii Europene (TFUE )
* H.G. nr. 1135/9 noiembrie 2011 *pentru modificarea şi completarea HG nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale*, cheltuiala cu TVA nedeductibilă aferentă cheltuielilor eligibile, este declarată  cheltuială eligibilă pentru toate programele operaţionale finanţate din instrumente structurale, pentru toate proiectele depuse începând cu data de 01.01.2012. Ulterior aprobării acestui act normativ, a fost emis de către Ministerul Afacerilor Europene Ordinul nr. 204 din 27 decembrie 2011 pentru aprobarea Instrucţiunilor de aplicare a prevederilor art. 11 din H.G. nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale

# II. REGULI PRIVIND PREGĂTIREA PROIECTELOR

## II. 1. Reguli privind pregătirea proiectelor

Acest capitol oferă informaţii esenţiale care trebuie incluse în Master Plan şi în documentele suport ale Cererii de Finanţare (Studiu de Fezabilitate, Analiză Cost-Beneficiu, Analiză Instituţională şi Evaluarea Impactului asupra Mediului) şi criteriile utilizate în evaluarea acestor proiecte.

**MASTER PLANUL**

Master Planul (MP) are ca scop stabilirea şi prioritizarea nevoilor şi investiţiilor pentru a realiza – cu cele mai mici costuri - deplina conformare cu directivele relevante ale CE, ţinând cont de suportabilitatea investiţiei pentru populaţie şi de capacitatea locală de implementare. Elaborarea Master Planului va ţine seama şi de dezvoltarea urbană aşteptată.

**Master Planul** trebuie să furnizeze date privind**:**

**1. Planurile de dezvoltare urbană şi regională, precum şi date socio-economice cu privire la zona proiectului**

* Informaţii cu privire la urbanismul actual, date socio-economice şi alte informaţii de bază privind grupurile ţintă, inclusiv activităţi comerciale şi industriale locale şi perspectivele de dezvoltare pe termen mediu şi lung.
* O estimare a celor mai probabile tendinţe de dezvoltare pe o perioada de 30 de ani la nivel de judeţ/ regiune (dacă nu există un plan de dezvoltare oficial pentru aglomerările din zona cuprinsă în proiect).
* Date socio-economice (inclusiv informaţii cu privire la veniturile pe gospodărie, mărimea gospodăriilor, cheltuieli medii pentru bunuri esenţiale, consum de apă pe cap de locuitor şi pe zi etc.) obţinute din surse locale şi verificate pe bază de sondaje limitate (descrierea detaliată a metodologiei propuse pentru aceste sondaje se va prezenta în Propunerea tehnică).

**2. Situaţia actuală în sistemele de termoficare, nevoia de reabilitare şi estimarea costurilor**

***- Baza de date de costuri unitare*** trebuie să conţină date privind costuri unitare legate de proiectele din domeniul termoficarii ce vor fi utilizate pentru devizele de cost necesare prezentului contract.

***- Studii de investigare.***

**3. Propuneri de parametri fundamentali de proiectare**

**4. Dezvoltarea unui model al macro-suportabilităţii**

**5. Elaborarea Master Planului pentru servicii de termoficare la nivel municipal**

**6. Stabilirea priorităţilor de investiţii în vederea includerii în prima etapă a Master Planului**

Sistemul de termoficare propus pentru cofinanţare UE cu includerea măsurilor prioritare cu impact pozitiv asupra calităţii şi cantităţii de servicii furnizate şi asupra protecţiei mediului.

**7. Concluziile evaluării macro-suportabilităţii şi prefezabilităţii proiectului**

* Respectarea criteriilor privind raportul de macro-suportabilitate, structura instituţională şi fiabilitatea financiară a activităţii (dacă o alternativă a proiectului nu respectă criteriul macro-suportabilităţii, ea va trebui redimensionată corespunzător, iar dacă se găseşte o alternativă potrivită va putea fi verificată şi prin prisma altor criterii.
* Identificarea lipsurilor (de natură instituţională, financiară, tehnică etc.) ce vor fi discutate într-un Raport intermediar în vederea adoptării acţiunilor corective într-un termen cât mai apropiat.

**Master Planul va avea ataşată lista de investiţii iar entru aprobarea MP-urilor este necesara emiterea unor HCL-uri/HCJ-uri de aprobare a acestora şi a listei de investiţii**.

**STUDIUL DE FEZABILITATE**

Studiul de fezabilitate se va concentra pe investiţiile incluse în prima fază a implementării Master Planul aprobat, corespunzător „proiectului” ce va fi propus pentru cofinanţare din fonduri UE. Pe baza Master Planului se va întocmi studiul de fezabilitate, urmând a se elabora conceptul preliminar şi caracteristicile tehnice, comparând soluţiile alternative mai aprofundate pentru a asigura alegerea soluţiilor celor mai eficiente din punctul de vedere al costurilor. Reabilitarea sau construcţia de noi instalaţii vor trebui făcute în conformitate cu standardele stabilite prin directivele CE relevante şi cu legislaţia română în vigoare. Acolo unde va fi cazul, vor trebui propuse soluţii flexibile care să permită îmbunătăţirea / extinderea instalaţiilor noi/retelelor.

Studiile tehnice de reabilitare sau construcţie de noi instalaţii/retele vor trebui făcute în conformitate cu standardele stabilite prin directivele CE şi cu legislaţia română în domeniul termoficarii. Toate măsurile propuse vor trebui să ţină seama de perioadele de tranziţie stabilite pentru implementarea directivelor UE relevante, conform acordului încheiat între România şi UE în sectorul de mediu.

Trebuie avut în vedere că CE va acorda asistenţă de cofinanţare numai pentru a garanta respectarea standardelor din directivele CE.

Studiul de fezabilitate va cuprinde elemente tehnice şi economico- financiare şi se va întocmi în conformitate cu Hotararea Guvernului nr. 28/2008, respectiv Ordinul comun al Ministrului Finantelor şi al Ministrului Dezvoltarii, Lucrarilor Publice si Locuintei nr. 863/2008 pentru aprobarea Instructiunilor de aplicare a unor prevederi din H.G. nr. 28/2008 .

Conform prevederilor H.G. nr. 28/2008 privind conţinutul cadru al Studiului de fezabilitate trebuie să cuprindă atât piese scrise cât şi piese desenate.

Piesele scrise cuprind atât date generale (denumirea obiectivului de investiţii, amplasamentul, titularul investiţiei, beneficiarul investiţiei şi elaboratorul studiului) cât şi informaţii generale referitoare la:

* situaţia actuală şi informaţii despre entitatea responsabilă cu implementarea proiectului,
* descrierea investiţiei,
* date tehnice ale investiţiei:
	+ zona şi amplasamentul,
	+ statutul juridic al terenului(lor) care urmează să fie ocupat(e),
	+ situaţia ocupărilor definitive de teren (suprafaţa totală, reprezentând terenuri din intravilan/extravilan),
	+ studii de teren,
	+ caracteristicile principale ale construcţiilor din cadrul obiectivului de investiţii, specifice domeniului de activitate şi variantele constructive de realizare a investiţiei, cu recomandarea variantei optime pentru aprobare,
	+ situaţia existentă a utilităţilor şi analiza de consum,
	+ concluziile evaluării impactului asupra mediului.
* durata de realizare şi etapele pricipale; graficul de realizare a investiţiei;

De asemenea, Studiul de fezabilitate trebuie să conţină:

* costurile estimative ale investiţiei,
* analiza cost-beneficiu,
* sursele de finanţare a investiţiei,
* estimări privind forţa de muncă ocupată prin realizarea investiţiei,
* principalii indicatori tehnico-economici ai investiţiei,
* avize şi acorduri de principiu:
	+ avizul beneficiarului de investiţie privind necesitatea şi oportunitatea investiţiei;
	+ certificatul de urbanism;
	+ avize de principiu privind asigurarea utilităţilor (energie termică şi electrică, gaz metan, apă-canal, telecomunicaţii etc.);
	+ acordul de mediu;
	+ alte avize şi acorduri de principiu specifice (drumuri naţionale, căi ferate, etc.).

În ceea ce priveşte piesele desenate acestea trebuie să conţină: plan de amplasare în zonă (1:25000 - 1:5000); plan general (1:2000 - 1:500); planuri şi secţiuni generale de arhitectură, rezistenţă, instalaţii, inclusiv planuri de coordonare a tuturor specialităţilor ce concură la realizarea proiectului; planuri speciale, profile longitudinale, profile transversale, după caz.

**Devizul general**

* Devizul general al investiţiei se va întocmi conform prevederilor H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii şi Ordinul M.E.F./M.D.L.P.L. nr. 863/2008 .

***Recuperarea costurilor***

* Efectuarea unui studiu de tarif, în care să se analizeze actuala structură a tarifelor (consumatorii industriali, comerciali şi casnici) şi să se recomande un nou sistem de tarifare cu scopul de a maximiza veniturile şi a asigura suportabilitatea unor servicii adecvate pentru consumatorii casnici ( toate grupele de venit.)

**Studiul de Fezabilitate va avea ataşate Hotărâri ale Consiliului Judeţean şi/sau Local privind aprobarea Studiului de Fezabilitate şi a indicatoriilor tehnico- economici; de asemenea, vor fi ataşate avizele, acordurile şi autorizaţiile** solicitate conform legislaţiei în vigoare**.**

**ANALIZĂ INSTITUŢIONALĂ**

Scopul analizei instituţionale este de a se asigura de existenţa unui cadru instituţional robust pentru o bună implementare a proiectelor şi o bună exploatare a instalaţiilor de infrastructură construite cu fonduri UE.

***Analiza Instituţională*** trebuie să furnizeze date privind:

* Definirea structurilor de cooperare dintre autorităţile locale în vederea pregătirii şi implementării proiectului.
* Analiza situaţiei actuale, constând din, dar nu numai, structura instituţională a serviciilor de termoficare din zona cuprinsă în proiect, inclusiv restructurările deja stabilite; analiza competenţelor manageriale şi operaţionale, descrierea formei de proprietate asupra activelor şi condiţiilor, a stării serviciilor de apă , conceptelor de operare şi întreţinere, aranjamentelor şi obligaţiilor contractuale, a mecanismelor de stabilire a tarifelor, analiza financiară a bilanţului contabil, contului de profit şi pierdere/contului de rezultat patrimonial, evaluarea capacităţii resurselor umane.
* Analiza Planului de acţiune existent pentru dezvoltarea instituţională; analiza schimbărilor necesare pentru a asigura cerinţele minime din punctul de vedere al conducerii instituţiei şi viabilităţii financiare.
* Analiza problemelor nerezolvate, care ar putea împiedica pregătirea, aprecierea şi aprobarea cererilor de proiecte finanţate din fonduri UE.
* Identificarea necesităţii de reformare viitoare, de dezvoltare a capacităţii, propunerea conceptelor de administrare viitoare a sistemului (organizare, necesar de forţă de muncă, de echipamente, de exploatare şi întreţinere etc.).
* Evaluarea conformării cadrului instituţional cu cerinţele UE în domeniu şi a gradului de funcţionalitate a acestuia în faza de implementare a proiectului.

**ANALIZA COST-BENEFICIU**

Proiectele de mediu susţinute de FC generează venituri prin taxele de utilizare plătite de industrie, agenţii comerciali şi gospodării pentru serviciile oferite.

Cerinţa minimă este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere.

Elemente ale unei analize cost –beneficiu pentru un proiect :

1. **Analiza financiară**
2. **Analiza economică**
3. **Analiza sensitivităţii şi a riscului**
4. **Aspecte specifice**

***A) Analiză financiară***

Analiza financiară se realizează pentru a calcula indicatorii de performanţă financiară a proiectului.

Metodologia recomandată este **analiza fluxului de numerar actualizat (FNA).** Analiza se elaborează pentru întreaga durată a existenţei economice a proiectului (de obicei 20 de ani) şi este utilizat pentru estimarea valorii actualizate a viitoarelor venituri nete (respectiv venituri minus costul de exploatare şi întreţinere) care poate fi comparată cu costul capitalului).

* Analiza financiară trebuie să includă toate elementele de cost, repectiv costul capitalului şi toate costurile de exploatare şi întreţinere aferente. Trebuie incluse toate costurile necesare pentru realizarea proiectului (studii de fezabilitate, achiziţionarea terenurilor, studii tehnice şi de proiectare, construcţii, echipamente etc). Aceste costuri trebuie înregistrate în anul în care apar şi includ toate costurile, chiar dacă nu sunt eligibile pentru cofinanţarea acordată de UE. Amortizarea şi fondurile de rezervă nu se includ în analiză. (Amortizarea poate fi inclusă în tarif pentru a permite înlocuirea infrastructurii la un moment dat, în viitor.) Costurile de rambursare a împrumutului nu se includ la costurile de exploatare. Pentru a nu folosi factori deflaţionişti diferiţi pentru diferite variabile, modelul trebuie să fie estimat în termeni reali. Aceasta nu înseamnă că anumite variabile trebuie să rămână fixate la valorile din Anul 1.
* În cadrul analizei financiare se va utiliza o rată de actualizare de 5% (conform recomandărilor CE. Determinarea politicii de tarifare astfel încât să se asigure viabilitatea financiară a operatorului şi păstrarea tarifelor în limite suportabile (creşterile de tarif rămânând suportabile în fiecare an). Analiza financiară trebuie să acorde o atenţie deosebită necesităţii de a asigura costuri adecvate de personal pentru operatorul serviciilor.

 Analiza financiară pentru un proiect major trebuie să furnizeze date despre:

**1.Profitabilitatea financiară a investiţiei** şi a capitalului propriu (naţional)

**2**.Determinarea **contribuţiei (grantului) UE (calcularea deficitului de finanţare)**

**3**.Verificarea **sustenabilităţii financiare** a proiectului.

**1. Profitabilitatea financiară a investiţiei** se poate evalua prin estimarea valorii financiare nete actualizate (FNPV) şi a ratei rentabilităţii financiare a investiţiei (IRR). Pentru ca un proiect să poată fi considerat eligibil pentru acordarea co-finanţării din Fonduri Europene, valorea financiară netă actualizată trebuie să fie negativă şi rata de rentabilitate financiară a investiţiei trebuie să fie mai mică decât rata de actualizare folosită pentru analiză.

***2.* Stabilirea grantului UE** se calculează prin metoda deficitului de finanţare..

**3.Sustenabilitatea financiară** a proiectului va fi evaluată verificând dacă fluxul de numerar cumulat este pozitiv în fiecare an al perioadei de analiză. Fluxurile nete de numerar ce trebuie luate în considerare în acest scop ar trebui să aibă în vedere costurile de investiţii, toate resursele financiare (naţionale şi ale UE) şi veniturile nete.

 ***B )Analiza economică***

* Descrierea impactului economic în termeni cantitativi. Trebuie descrise beneficiile/costurile economice ca şi cele de natură socială, de mediu sau sănătate generate de proiect. Rezultatele analizei vor evidenţia valoarea economică netă actualizată, rata de rentabilitate economică şi raportul beneficiu/cost.
* În cadrul analizei economice se va utiliza o rată de actualizare socială de 5,5% (conform metodologiei CE. Demonstrarea faptului că opţiunea tehnică aleasă este cea mai rentabilă din punct de vedere economic pentru conformarea cu standardele UE.

***C) Analiza senzitivităţii şi a riscului***

În conformitate cu art. 40 (e) din Regulamentul (CE) al Consiliului nr. 1083/2006, analiza cost-beneficiu trebuie să includă şi o evaluare a riscurilor. Aceasta va fi făcută în doi paşi:

a) **analiza de senzitivitate:** vor fi identificate variabilele critice şi se determină acele valori ale variabilelor critice (valori de comutare) care influenţează stabilitatea proiectului, respectiv în ce condiţii valoarea actuală netă ia valori în zonele neadmisibile. De asemenea, se vor identifica variabilele critice şi valorile de comutare în limita cărora proiectul păstrează viabilitatea financiară

b) **analiza de risc:** se va lua în calcul şi probabilitatea ca acea variabilă critică să evolueze aşa cum s-a estimat în analiza de senzitivitate. Vor fi utilizate diferite metode statistice şi se va determina distribuţia probabilistică a indicatorilor financiari sau economici. Nu întotdeauna se poate determina probabilitatea modificării cu un anumit procent a valorii unei variabile critice, şi deci nu întotdeauna putem dezvolta o analiză de risc pe baza analizei de senzitivitate. În aceste cazuri se va efectua o analiză de risc calitativă (evaluare calitativă a riscurilor prezentată narativ.

***D) Aspecte specifice***

***Suportabilitatea pentru categoriile cu venituri mici***

Va fi determinat modul în care schimbările politicii tarifare afectează gospodăriile cu diferite niveluri de venit, mai ales acele gospodării din categoriile cu venituri mici. Se va avea în vedere impactul oricărui tip de subvenţionări ale grupurilor sociale cu venituri mici (ex. taxe diferenţiate în funcţie de venit, subvenţii acordate familiilor cu venituri mici etc.)

Toate aceste cerinţe diverse (durabilitate, suportabilitate pentru gospodărie şi organele de implementare a proiectelor), care determină mărimea subvenţiei necesare solicitate UE trebuie integrate în modelul financiar. Rezultatele analizei trebuie prezentate utilizând mai mulţi indicatori (ex. suportabilitatea exprimată ca procent din venitul pe gospodărie pentru o anumită rată de finanţare nerambursabilă din partea UE).

**Analiza cost beneficiu este anexată cererii de finanţare şi se va prezenta ca document separat. Rezultatele analizei cost beneficiu se completează în secţiunea E din cererea de finanţare.**

**EVALUAREA IMPACTULUI ASUPRA MEDIULUI**

Evaluarea impactului asupra mediului (EIM) trebuie să fie în conformitate cu prevederile Directivei Consiliului 85/337/CEE amendată prin 97/11/CE (Directiva privind EIM). Agenţiile Locale pentru Protecţia Mediului (APM) stabilesc dacă investiţiile planificate sunt de tipul celor prevăzute la Anexa I sau Anexa II a Directivei privind EIM. Tot APM va determina şi gradul şi tipul de consultare a publicului, respectiv:

a) dacă dezbaterea publică se referă la un studiu adecvat de evaluare a impactului asupra mediului, inclusiv un rezumat concis dar informativ cu caracter netehnic,

b) modul în care studiul de impact şi rezultatele consultării publicului vor fi luate în considerare în emiterea acceptului de mediu de către autorităţile responsabile.

Se va căuta în mod proactiv sfatul ONG relevante şi interesate pe tot parcursul prezentărilor publice ale EIM.

Autoritatea de mediu competentă va decide dacă trebuie efectuată o EIM (respectiv pentru proiectele incluse în Anexa II a Directivei privind EIM), iar dacă decid să nu se efectueze EIM, justificarea acestei concluzii va trebui să fie explicată în cerere.

Rezultatele analizei sunt includerea costurilor de compensare remediere în devizele de cost preliminare ale proiectelor, cu costurile maxime de remediere şi o înţelegere a impactului asupra mediului care să includă posibila identificare a efectelor inacceptabile care nu vor putea fi compensate.

Potrivit legislaţiei naţionale în vigoare, studiul privind evaluarea impactului asupra mediului trebuie avizat de o firmă românească autorizată.

**Pentru EIM va fi ataşat la cererea de finantare un** dosar care va conţine:

1. sumar privind derularea si justificarea procedurii EIM, rezultatul acesteia (in special privind consultarea publicului).
2. opis pentru justificarea derularii procedurii de EIM in conformitate cu legislatia nationala (in special privind consultarea publicului).
3. documentele care atesta derularea procedurii conform cu legislaţia naţională (in special privind consultarea publicului)

a) Cererea de solicitare a Acordului de Mediu *(se anexează o copie a cererii*)

b) Anunţul public privind solicitarea Acordului de Mediu în cotidiane locale şi afişarea pe propria pagina de internet de către APM privind depunerea solicitării de obţinere a Acordului de Mediu *(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de* *internet, cu semnătură şi ştampila autorităţii de mediu, menţionându-se şi durata afişării)*

c) Afişarea anunţului public privind solicitarea Acordului de Mediu de către beneficiarii proiectului *(se anexează copia anunţului şi declaraţia de confirmare a* afişării *pe propria pagină de* internet, *la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării*)

d) Procesul verbal privind verificarea amplasamentului şi lista de control aferentă *(se anexează copia documentelor, semnată şi având ştampila autorităţii de mediu)*

e) Procesul verbal al şedinţei Colectivului de Analiză Tehnică (CAT) pentru etapa de Încadrare

*(se anexează copia documentului, semnată şi având ştampila autorităţii de mediu)*

*f)* Titularula fost informat de decizia CAT privind încadrarea proiectului  *(se anexează o copie a adresei*)

g) Anunţul public privind etapa de Încadrare în cotidiane locale şi afişarea pe propria pagina de internet de către APM privind depunerea solicitării de obţinere a Acordului de Mediu *(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de* *internet, cu semnătură şi ştampila autorităţii de mediu, menţionându-se şi durata afişării)*

h) Afişarea anunţului public privind etapa de Încadrare de către beneficiarii proiectului *(se anexează copia anunţului şi declaraţia de confirmare a* afişării *pe propria pagină de* internet, *la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării*)

i) Lista de control pentru Definirea domeniului evaluării *(se anexează o copie a documentului*)

j) Titularula fost informat de decizia CAT privind definirea domeniului evaluării *(se anexează o copie a adresei*)

k) Depunerea la APM a Raportului la Studiul de Evaluare a Impactului asupra Mediului (*realizat de către consultant*) la data de \_*(se anexează o copie a documentului*); se anexează copia Rezumatului Fără Caracter Tehnic

l) Anunţul public privind dezbaterea publică în cotidiane locale şi afişarea pe propria pagina de internet de către APM privind depunerea solicitării de obţinere a Acordului de Mediu *(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de* *internet, cu semnătură şi ştampila autorităţii de mediu, menţionându-se şi durata afişării)*

m) Afişarea anunţului public privind dezbaterea publică de către beneficiarii proiectului *(se anexează copia anunţului şi declaraţia de confirmare a* afişării *pe propria pagină de* internet, *la sediul primăriei/consiliului judeţean; etc., cu semnătura şi ştampila autorităţii publice locale, menţionându-se şi durata afişării*)

n) Minuta dezbaterii publice care a avut loc în data de \_\_\_, însoţită de lista participanţilor cu nume, semnaturi şi calitatea acestora *(se anexează o copie a documentaţiei, datată, cu semnătura şi ştampila autorităţii de mediu*)

o) Formularul cu observaţiile publicului şi evaluarea/soluţionarea problemelor semnalate *(se anexează o copie a documentaţiei referitoare la soluţionările* observaţiilor *primite din partea publicului,* *având semnătura şi ştampila autorităţii de mediu)*

*p)* Procesul verbal privind etapa de analiză a calităţii Raportului la Studiul de Evaluare a Impactului asupra Mediului şi lista de control aferentă *(se anexează copia documentelor, semnată şi având ştampila autorităţii de mediu)*

q) Decizia transmisă de APM titularului proiectului, însoţită de conţinutul deciziei, condiţiile şi motivele emiterii, descrierea măsurilor de prevenire, reducere şi eliminare a posibilelor efectelor adverse asupra mediului - Art. 46 din OM 860/2002 *(se anexează o copie a deciziei, având semnătura şi ştampila autorităţii de mediu)*

r) Anunţul public privind decizia de emitere a Acordului de Mediu în cotidiane locale şi afişarea pe propria pagina de internet de către APM privind depunerea solicitării de obţinere a Acordului de Mediu *(se anexează copii ale anunţului astfel încât să apară denumirea cotidianului şi data publicării, precum şi declaraţia de confirmare a afişării pe propria pagină de* *internet, cu semnătură şi ştampila autorităţii de mediu, menţionându-se şi durata afişării)*

s) Afişarea anunţului public privind decizia de emitere a Acordului de Mediu de către beneficiarii proiectului *(se anexează copia anunţului şi declaraţia de confirmare a* afişării *pe propria pagină de* internet, *la sediul primăriei/consiliului judeţean; cu semnătura şi ştampila autorităţii publice locale, menţionându-se şi durata afişării*).

t) Emiterea Acordului de Mediu *(se anexează copia documentului)*

*La dosarul EIM se va ataşa şi**copia după declaraţia autorităţii competente pentru siturile NATURA 2000 sau copia avizului Natura 2000, după caz*

**III. Completarea, depunerea, verificarea, evaluarea şi aprobarea proiectelor**

**Completarea cererii de finanţare**

Pentru a propune un proiect în vederea finanţării, solicitantul trebuie să completeze o **Cerere de finanţare**.

Atât pentru proiectele majore cât şi pentru cele nemajore de infrastructură se va utiliza un singur format de Cerere de finanţare, prezentat în **Anexa 1.** Pentru un proiect major (mai mare de 50 milioane euro), solicitantul trebuie să completeze in totalitate **Cererea de finanţare** (însoţită de anexele aferente) iar pentru proiectele mai mici de 50 milioane Euro (nemajore) formatul standard al Cererii de finanţare va fi adaptat de către solicitant, în funcţie de specificitatea proiectului luând în considerare cerinţele descrise mai jos. Pentru proiectele majore, solicitantul va întocmi Cererea de finanţare şi toate anexele acesteia, ca regula, în limba engleză (aceasta urmând a fi tradusă ulterior în limba română), iar pentru proiectele nemajore Cererea de finanţare şi toate anexele acesteia vor fi întocmite ca regulă în limba română (dar pot fi prezentate şi în limba engleză, cu traducere ulterioară în limba română). Cererile de finanţare completate de mână nu vor fi acceptate.

**Înainte de completarea formularului cererii de finanţare, vă rugăm să citiţi cu atenţie instrucţiunile cuprinse în acest capitol, precum şi instrucţiunile de completare din formularul Cererii de finanţare.**

Formularul Cererii de finanţare va fi însoţit de următoarele documente suport (anexe) :

* + - 1. Studiul de Fezabilitate
			2. Analiza cost-beneficiu
			3. Analiza Instituţională
			4. Evaluarea Impactului asupra Mediului
			5. Declaratia/Avizul Natura 2000
			6. Alte avize/autorizaţii/acorduri/certificate
			7. Documentele de eligibilitate prezentate in **Anexele 3 şi 4**.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Transmiterea cererii de finanţare în alt format şi /sau modificarea formatului standard atrage după sine neacceptarea acesteia, urmând a fi revizuită conform modelului standard!

Anexele care sunt incomplete sau care nu sunt semnate, ştampilate şi datate pot fi de asemenea respinse, urmând a fi revizute.

**Depunerea cererii de finanţare**

Cererile de finanţare, împreună cu scrisoarea de aprobare şi înaintare a acesteia, prin care solicitantul îşi asumă răspunderea pentru informaţiile conţinute, trebuie transmise prin poştă, prin curier privat, sau înmânate direct la sediul OI POS Mediu din regiunea de proiect şi AM POS Mediu: Calea Serban Voda nr. 30-32, Bucureşti, sector 4.

Ca regulă generală, Cererea de finanţare se depune concomitent de către Beneficiar/Consultant la OI şi la AM, evaluarea propriu-zisă efectuându-se prin intermediul unui grup de evaluare constituit la nivelul OI/AM. Grupul de evaluare este format, după caz, din persoane specializate din cadrul AM, persoane de la nivelul OI, experţi JASPERS şi experţi cooptaţi în cadrul contractelor de asistenţă.

Perioada de verificare şi evaluare este de aproximativ 5-15 zile lucrătoare de la data primirii cererii de finanţare. Această perioadă poate fi extinsă numai în situaţii temeinic justificate.

Procedura de evaluare a proiectelor propuse pentru finanţare în cadrul Axei prioritare 3 a POS Mediu va cuprinde 3 etape:

1. Verificarea conformităţii administrative a cererii de finanţare (criterii de admisibilitate).
2. Verificarea eligibilităţii (criterii de eligibilitate).
3. Evaluarea proiectelor (criterii de relevanţă şi maturitate).

Etapele de verificare şi analiză se desfăşoară simultan, în final urmărindu-se îndeplinirea tuturor criteriilor incluse în **Anexa 2, Lista de verificare a Cererii de Finanţare** a prezentului Ghid. Dacă, pe parcursul verificării şi analizării, se constată neîndeplinirea unor criterii de admisibilitate şi/sau eligibilitate (documentele transmise sunt incomplete sau neclare, ori anumite documente nu au fost transmise), AM POS Mediu va semnala aceste lipsuri solicitantului, prin intermediul Documentului de Analiza. Comunicarea, în acest sens, se poate face, prin e-mail sau fax.

Pentru primele 2 etape corespunzătoare **verificării administrative şi de eligibilitate**, se utilizează un sistem de criterii a căror îndeplinire se apreciază cu DA/NU. În cazul în care documentele transmise sunt incomplete se va solicita Beneficiarilor completarea/modificarea prin Documentul de Analiză.

**La Cererea de Finanţare vor fi anexate declaraţiile prevăzute în Anexele 1- 4, Modele declaraţii (de eligibilitate şi angajament), precum și o declaraţie pe propria răspundere privind nedeductibilitatea taxei pe valoarea adăugată.**

Etapa 3 constă în **evaluarea proiectelor** după două criterii majore - relevanţă şi maturitate – acestea având pondere egală. Fiecare criteriu este notat de la 0 la 10, pentru calificare fiind necesare minimum 6 puncte. Punctajul acordat proiectului se va face în urma transmiterii variantei finale.

Dacă o propunere de proiect nu are punctaj suficient pentru calificare, aceasta presupune una din următoarele două situaţii: fie contribuţia la îndeplinirea obiectivelor POS Mediu este nesemnificativă sau nerelevantă, fie este insuficient pregătită sau imatură şi necesită o revizuire considerabilă.

Notificarea cu privire la rezultatul analizei se va face în scris de către AM (prin e-mail), prin intermediul unui „Protocol de corectie” transmis Beneficiarului pentru revizuirea/completarea documentaţiei.

Etapele de verificare şi evaluare se desfăşoară simultan, în final urmărindu-se îndeplinirea tuturor criteriilor incluse în **Anexa 7, Lista de verificare a Cererii de finanţare** a acestui ghid. Dacă, pe parcursul verificării şi evaluării, se constată neîndeplinirea unor criterii de admisibilitate şi/sau eligibilitate (documentele transmise sunt incomplete sau neclare, ori anumite documente nu au fost transmise), OI/AM poate semnala aceste lipsuri solicitantului/consultantului, în vederea completării documentaţiei. Comunicarea, în acest sens, se poate face, prin e-mail sau fax.

Pentru primele 2 etape corespunzătoare **verificării administrative şi de eligibilitate**, se utilizează un sistem de evaluare de tip DA/NU. În cazul în care documentele transmise sunt incomplete şi nu se poate lua o decizie, pot fi cerute solicitanţilor eventuale completări ale documentelor. Numai proiectele care primesc „DA” la toate criteriile vor fi supuse procesului de evaluare.

**Pentru a se asigura că formularul Cererii de finanţare respectă criteriile de admisibilitate şi eligibilitate şi că este însoţit de toate anexele cerute, solicitantul este rugat să completeze Anexa 2 - Lista de verificare documente de eligibilitate (pentru solicitant). La cererea de finantare vor fi anexate declaratiile prevazute in Anexele 3 şi 4.**

Etapa 3 constă în **evaluarea proiectelor** după două criterii majore - relevanţă şi maturitate – acestea având pondere egală. Fiecare criteriu este notat de la 0 la 10, pentru calificare fiind necesare minimum 6 puncte.

Dacă o propunere de proiect nu are punctaj suficient pentru calificare, aceasta presupune una din următoarele două situaţii: fie contribuţia la îndeplinirea obiectivelor POS Mediu este nesemnificativă, fie este insuficient pregătită şi necesită o revizuire considerabilă.

Notificarea cu privire la rezultatul evaluării se va face în scris de către OI/AM, prin intermediul unui „Correction Protocol” transmis beneficiarului/consultantului pentru revizuirea documentaţiei.

***Nota:***

*Acest proces se repetă până când se consideră că proiectul îndeplineşte toate criteriile de admisibilitate, eligibilitate, relevanta si maturitate pentru a putea fi finantat din POS Mediu.*

*Pe parcursul evaluarii proiectelor, pot fi organizate misiuni de evaluare impreună cu reprezentanţii Comisiei Europene.*

Evaluarea proiectului va permite aprecierea contribuţiei proiectului la îndeplinirea obiectivelor POS Mediu, la implementarea legislaţiei relevante. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se evaluează dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii trebuie să fie transparent şi coerent.

Evaluatorii pot solicita clarificări privind Cererea de finanţare. Informaţiile suplimentare vor fi transmise de solicitant cu respectarea condiţiilor şi a termenului limită menţionat de OI/AM în solicitarea de clarificare. Nerespectarea acestor condiţii poate duce la respingerea Cererii de finanţare.

Rezultatul evaluării se concretizează în proiecte:

* proiecte propuse pentru finanţare
* proiecte propuse pentru revizuire în vederea obţinerii finanţării

**Proiectele propuse spre finanţare care depăşesc valoarea de 50 milioane euro vor fi transmise la CE pentru a fi aprobate. Proiectele mai mici de 50 milioane Euro vor fi aprobate de AM POS Mediu**.

Atât pentru proiectele majore cât şi pentru cele nemajore, notificarea solicitantului cu privire la rezultatul evaluării se va face în scris de către OI/AM. Aspectele care necesită revizuire, precum şi termenul stabilit de OI/AM în acest scop, vor fi comunicate solicitantului în scris.

După aprobarea de către CE/AM POS Mediu, în baza deciziei de finanţare emisă de către CE si a ordinului de finantare (pentru proiectele majore), respectiv în baza aprobării AM POS Mediu şi a ordinului de finanţare (în cazul proiectelor nemajore), se va încheia un Contract de Finanţare pentru fiecare proiect, semnat de Autoritatea de Management POS Mediu şi Beneficiar .

Proiectele revizuite care sunt conforme cu toate cerinţele tehnice şi financiare, cu reglementările comunitare sau naţionale etc. vor fi propuse pentru finanţare, iar solicitantul va fi informat asupra deciziei de finanţare. În această etapă, angajamentele beneficiarului trebuie reconfirmate pentru varianta revizuită a proiectului, după caz.

***Evaluarea proiectelor finanţate din această axă prioritară este un proces iterativ, complex. OI şi AM POS Mediu pot organiza derularea etapelor procedurii de evaluare în paralel.***

# IV – INFORMAŢII GENERALE PRIVIND FINANŢAREA ŞI IMPLEMENTAREA PROIECTELOR

Pentru fiecare proiect selectat pentru finanţare, beneficiarul va încheia cu Autoritatea de Management POS Mediu un contract de finanţare. Prin semnarea acestui contract, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare şi să atingă obiectivele stabilite.

Beneficiarul poate solicita amendamente la contract pe durata de valabilitate a acestuia, în condiţiile prevăzute de contractul de finanţare.

*Beneficiarul trebuie să cunoască faptul că, dacă pe perioada de valabilitate a contractului intervin modificări de natura să afecteze obiectivul acestuia sau condiţiile de finanţare, proiectul poate fi declarat neeligibil pentru finanţare, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!*

Pentru derularea operaţiunilor financiare aferente proiectelor finanţate în cadrul Axei prioritare 3 POS Mediu, beneficiarul are obligaţia să deschidă conturi în sistemul Trezoreriei Statului pentru utilizarea sumelor primite din prefinanţare, rambursarea cheltuielilor eligibile efectuate, precum şi restituirea de la bugetul de stat a sumelor reprezentând contravaloarea taxei pe valoarea adăugată plătite de beneficiar în scopul implementării proiectului.

Acordarea prefinanţării se va efectua în lei, în contul IBAN al Beneficiarului deschis cu această destinaţie, iar rambursarea cheltuielilor eligibile şi a sumelor pentru acoperirea TVA, după caz, se va efectua în lei, în conturile IBAN ale Beneficiarului, deschise la Trezoreria Municipiului .............. pentru implementarea Proiectului, după cum urmează:

- **................**,Sume primite în contul plătilor efectuate în anul curent’’;

**- ...........**„Sume primite în contul plăţilor efectuate în anii anteriori”;

**-........„**Subvenţii de la bugetul de stat către bugetele locale necesare susţinerii derulării proiectelor finanţate din fonduri externe neramursabile postaderare

Totodată, beneficiarul are obligaţia să ţină o evidenţă contabilă distinctă, folosind conturi analitice distincte , conform prevederilor O.U.G. nr. 64/2009, cu modificările şi completările ulterioare. Înregistrările contabile se vor face cronologic şi sistematic, astfel încât să ofere transparenţă în implementarea proiectului.

Beneficiarul trebuie să păstreze toate înregistrările/registrele timp de cinci ani de la data închiderii oficiale a Programului Operaţional Sectorial „Mediu” 2007-2013.

*Beneficiarul are obligaţia de a păstra şi de a pune la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a Programului Operaţional Sectorial „Mediu”.*

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către Autoritatea de Management, Organismul Intermediar, Autoritatea de Certificare şi Plată, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure o pistă de audit care să permită efectuarea controlului de către autorităţile naţionale cu atribuţii de control şi audit, precum şi de către reprezentanţii Comisiei Europene, Oficilui European Anti-Fraudă, al Curtii Europene a Auditorilor şi al Curţii de Conturi a Comisiei Europene.

*Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice.*

Atribuirea contractelor de achiziţii necesare implementării proiectului se va realiza în conformitate cu prevederile O.U.G nr. 34/2006 şi se va face cu respectarea următoarelor principii: nediscriminarea, proporţionalitatea, tratamentul egal, eficienţa utilizării fondurilor publice, recunoaşterea publică, asumarea răspunderii, transparenţă.

De asemenea, beneficiarul are obligaţia să asigure o promovare adecvată a proiectului, a rezultatelor obţinute, etc în conformitate cu prevederile contractuale utilizând indicaţiile tehnice din Manualul de Identitate Vizuală pentru Instrumentele Structurale în România 2007-2013.

**Pentru implementarea proiectelor finanţate prin Programul Operaţional Sectorial „Mediu”, beneficiarii vor avea în vedere respectarea prevederilor legale privind în principal:**

**A. Bugetul proiectului**

Pentru toate proiectele finanţate prin Axa prioritară 3 se asigură finanţarea cheltuielilor eligibile astfel: Valoarea maximă a finanţării acordate pentru costurile totale eligibile în cadrul unui proiect este 95% (58,99% FC + 36,01% buget de stat)).  Beneficiarul va suporta, pe lângă contribuţia proprie la costurile eligibile (minim 5%), şi costurile neeligibile”

Excepţie fac proiectele net generatoare de venituri pentru care finanţarea nerambursabilă se calculează diferit (vezi punctul D din acest capitol).

Beneficiarii trebuie să facă dovada existenţei fondurilor proprii pentru plata cheltuielilor altele decât cele eligibile (cheltuieli neeligibile), precum şi a costurilor de operare (unde este cazul).

**B. TVA – Prevederile privind TVA (aplicabile numai pentru instituţii publice şi organizaţii non-profit).**

*Baza legală:*

Ordonanţa de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare.

Ordinul ministrului finanţelor publice nr. 2548/2009 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare.

Potrivit prevederilor art.15 alin.(1) lit.b) din Ordonanţa de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare, sumele pentru finanţarea contravalorii taxei pe valoarea adăugată plătite, aferentă cheltuielilor eligibile efectuate în cadrul proiectelor finanţate prin POS Mediu, se acordă, prin plată indirectă, beneficiarilor autorităţi publice locale sau entităţi publice finanţate integral din bugetele acestora.

Astfel, contravaloarea TVA aferentă cheltuielilor eligibile ale proiectului se va plăti din bugetul propriu al beneficiarului, urmând a se recupera de la bugetul de stat, conform legislaţiei în vigoare

H.G. nr. 218/2012 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă

**H.G. nr. 1135/2011 privind modificarea si completarea H.G. nr. 759/2007 – Regulile de eligibilitate a cheltuielilor efectuate in cadrul operatiunilor finantate prin programele operationale**

**C. Prefinanţarea**

*Baza legală:*

Ordonanţa de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare.

H.G. nr. 218/2012 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă

Modul de acordare

Conform prevederilor O.U.G. nr. 64/2009 art.2 alin.(3) lit.d), prefinanţarea reprezintă sumele transferate din instrumente structurale către beneficiari, prin plată directă ori prin plată indirectă, în stadiul iniţial pentru susţinerea începerii derulării proiectelor şi/sau pe parcursul implementării acestora, în condiţiile prevăzute în contractul/decizia/ordinul de finanţare încheiat între un beneficiar şi Autoritatea de management/organismul intermediar responsabilă/responsabil, în vederea asigurării derulării corespunzătoare a proiectelor finanţate în cadrul programelor operaţionale.

Prefinanţarea se acordă în cotă de max.10 % din valoarea eligibilă a proiectului. Prefinanţarea cu încadrarea în limita procentului mai sus menţionat se poate acorda integral sau în tranşe, conform prevederilor contractului de finanţare încheiat între beneficiar şi Autoritatea de Management.

Suma acordată unui Beneficiar sub forma prefinanţării se recuperează procentual din valoarea fiecărei Cereri de Rambursare întocmite de Beneficiari, începând cu prima Cerere de Rambursare, astfel încât suma aferentă prefinanţării să se recupereze integral înainte de ultima Cerere de Rambursare.

Modul de solicitare

Sumele aferente prefinanţării şi rambursării cheltuielilor eligibile autorizate la plată de către AM vor fi transferate direct Beneficiarului din conturile de trezorerie ale Ministerului Mediului şi Schimbarilor Climatice.

Anterior transmiterii cererii de prefinanţare, Beneficiarul are obligaţia de a transmite la AM următoarele documente, semnate de managerul de proiect şi aprobate de reprezentantul legal al Beneficiarului: Planul de achiziţii actualizat, Planul financiar pe surse şi ani necesar implementării întregului Proiect, actualizat şi defalcat pe surse de finanţare, Organigrama structurii desemnate pentru implementarea Proiectului, dovada constituirii Fondului de întreţinere, înlocuire şi dezvoltare, precum şi dovada creşterii tarifelor, pentru serviciile de apă şi apă uzată, în termeni reali şi cu procentele prevăzute în Cererea de finanţare, precum şi procedurile aprobate specifice managementului proiectului: procedura de licitare - contractare; procedura de autorizare plăţi; procedura de contabilitate, inclusiv monografia contabilă pe baza căreia Beneficiarul va înregistra operaţiunile proiectului; procedura de efectuare plăţi; procedura de întocmire a Cererilor de Rambursare; procedura de recuperare creanţe bugetare; procedura de arhivare a documentelor financiar-contabile.

Prefinanţarea solicitată de beneficiari conform contractelor de finanţare se realizează conform art.14 din HG 218/2012, cu condiţia existenţei următoarelor documente:

 a) solicitare scrisă din partea beneficiarului, conform contractului de finanţare;

 b) un contract de furnizare de bunuri/prestare de servicii/execuţie de lucrări încheiat între beneficiar şi un operator economic, cu excepţia proiectelor a căror implementare se realizează fără încheierea vreunui astfel de contract;

Recuperarea prefinanţării

Prefinanţarea acordată conform contractului de finanţare se restituie integral de beneficiar Autorităţii de Management, dacă nicio cerere de rambursare nu a fost depusă de

acesta în termenul stabilit conform prevederilor contractului de finanţare.

Sumele acordate ca prefinanţare se deduc prin aplicarea unui procent la valoarea cererilor de rambursare transmise de beneficiar, conform prevederilor contractului de finanţare.

Suma reprezentând diferenţa dintre dobânda acumulată în contul beneficiarului, corespunzătoare sumelor de prefinanţare rămase disponibile în cont şi valoarea impozitelor aferente şi a comisioanelor de gestionare a contului respectiv se raportează Autorităţii de Management şi se deduce de către aceasta din sumele rambursate beneficiarului, cel târziu până la plata finală, inclusiv.

În cazul în care, într-un interval de 4 luni de la primirea primei tranşe a prefinanţării, Beneficiarul nu transmite la OI nici o Cerere de Rambursare care să îndeplinească condiţiile impuse în ***anexa la contractul de finanţare*** şi valoarea cererii(lor) de rambursare nu atinge 10% din valoarea contractelor semnate, AM va putea începe recuperarea sumei reprezentând prefinanţarea acordată. În cazul în care Beneficiarul nu restituie în întregime sumele încasate necuvenit, AM va proceda la recuperarea acestora, în conformitate cu prevederile legislaţiei naţionale în vigoare.

**D. Venituri generate de proiect**

*Baza legală:*

Regulamentul General nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, art. 55.

Conform prevederilor art. 55 alin. 1 din Regulamentul General nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, proiect generator de venituri reprezintă orice operaţiune care implică o investiţie în infrastructură a cărei utilizare presupune plata unor taxe suportate direct de utilizatori, sau orice operaţiune care implică vânzarea sau închirierea unui teren sau a unui imobil, sau orice altă furnizare de servicii contra unei plăţi.

Cheltuielile eligibile ale proiectelor generatoare de venituri nu trebuie să depăşească valoarea curentă a costului investiţiei minus valoarea curentă a veniturilor nete din această investiţie într-o anumită perioadă de timp pentru:

- investiţii în infrastructură; sau

- alte proiecte în care se poate estima valoarea veniturilor în avans.

În situaţiile în care nu tot costul investiţiei este eligibil pentru co-finanţare, venitul net va fi alocat pro rata la partea eligibilă şi neeligibilă a costului investiţiei.

**E. Eligibilitate**

*Baza legală:*

* Regulamentul General nr. 1083/2006 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, art. 56.
* H.G. nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, cu modificările şi completările ulterioare prin care se stabilesc regulile generale de eligibilitate a cheltuielilor la nivel naţional, aşa cum prevede Regulamentul General nr. 1083/2006 la art. 56 alin. 4;
* Ordinul comun al ministrului mediului şi dezvoltării durabile şi ministrului economiei şi finanţelor nr. 1415/3399/2008, cu modificările şi completările ulterioare, pentru aprobarea listei cheltuielilor eligibile pentru proiectele finanţate prin Programul Operaţional Sectorial „Mediu” 2007-2013 prin care se stabileşte lista cheltuielilor eligibile pe fiecare axă prioritară a POS Mediu.

Pentru a fi eligibile în vederea finanţării prin POS “Mediu”, toate cheltuielile trebuie să facă parte din categoriile de cheltuieli prevăzute în ordinul mai sus menţionat, cu modificările şi completările ulterioare, să respecte prevederile Hotărârii Guvernului nr. 759/2007, cu modificările şi completările ulterioare, să corespundă obiectivelor POS „Mediu” , să respecte regulile Ajutorului de Stat şi să fie incluse în Cererea de finanţare/Studiul de Fezabilitate aprobat.

**F. Mecanismul de rambursare al cheltuielilor eligibile**

*Baza legală:*

* Ordonanţa de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare.
* H.G. nr. 218/2012 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă

Finanţarea proiectelor din Instrumente Structurale funcţionează pe principiul rambursării cheltuielilor eligibile efectuate de către beneficiar. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

Rambursarea cheltuielilor eligibile se realizează numai după efectuarea plăţilor de Beneficiar către executanţii de lucrări/furnizorii de bunuri/prestatorii de servicii. În scopul rambursării cheltuielilor eligibile, în funcţie de previziunile fluxurilor de numerar lunare, Beneficiarul va întocmi şi transmite la Organismul Intermediar Cereri de Rambursare/Cereri de plată, însoţite de facturi, ordine de plată, rapoarte tehnice şi alte documente justificative. Cheltuielile eligibile vor fi rambursate doar dacă Beneficiarul respectă prevederile legislaţiei naţionale şi comunitare, cele din contractul de finanţare, inclusiv Cererea de Finanţare şi îndeplineşte condiţiile privind organizarea evidenţei contabile.

După efectuarea de către OI şi AM, a verificărilor administrative tehnice si financiare ale Dosarului Cererii de Rambursare (Cerere de Rambursare şi documente suport, AM va certifica şi efectua plăţile, prin transferul direct în contul Beneficiarului a contravalorii cheltuielilor autorizate şi a taxei pe valoarea adăugată neeligibila, aferente acestora (pentru Beneficiarii prevazuti la art.15 din OUG 64/2011

Pentru a fi rambursată, o cheltuială trebuie să îndeplinească în mod cumulativ următoarele condiţii:

1. să fie conformă cu prevederile Contractului de Finanţare
2. să fie conformă cu prevederile legislaţiei naţionale şi comunitare
3. activităţile propuse să nu fi beneficiat de finanţare anterioară din fonduri publice
4. să fie efectiv plătită de Beneficiar în perioada 1 ianuarie 2007 - 31 decembrie 2015
5. să fie însoţită de facturi sau de alte documente contabile cu valoare probatorie, echivalente facturilor, pe baza cărora cheltuielile să poată fi auditate şi identificate

se încadrează în lista cheltuielilor eligibile aferente Axei prioritare 3

**G. Nereguli**

*Baza legală:*

O.G. nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

În cazul constatării unor nereguli, atât pe parcursul implementării proiectului, cât şi ulterior finalizării acestuia, Beneficiarul are obligaţia să restituie debitul constatat, precum şi eventualele majorări de întârziere, dobânzi, costuri bancare etc.

În cazul nerespectării obligaţiei de restituire a debitului, Autoritatea de Management va sesiza organele competente în vederea declanşării executării.

# H. Publicitate

Beneficiarul este responsabil pentru implementarea tuturor măsurilor de informare şi publicitate în legătură cu asistenţa financiară nerambursabilă, conform indicaţiilor tehnice din Manualul de Identitate Vizuală pentru Instrumentele Structurale în România 2007-2013.

# I. Arhivare

Beneficiarul poartă întreaga responsabilitate pentru stabilirea şi menţinerea unui sistem propriu de evidenţă, îndosariere şi arhivare, care să permită controlul/auditul proiectului pe durata de implementare a acestuia şi timp de 5 ani de la data închiderii oficiale a Programului Operaţional Sectorial Mediu, pentru perioada 2007-2013. Beneficiarul va răspunde pentru obţinerea documentelor premergătoare autorizaţiei de construire, pentru obţinerea autorizaţiilor de construire necesare implementării Proiectului şi pentru punerea acestora la dispoziţia Constructorilor, precum şi pentru plata tuturor costurilor asociate cu orice alte acorduri, autorizaţii, avize, necesare implementării Proiectului şi punerii în aplicare a acestora, inclusiv acoperirea tuturor costurilor aferente.

**ANEXE**

Anexa 1 Formularul Cererii de finanţare

 1.a) Formular pentru proiectele majore si nemajore de infrastructura – romana

1.b) Formular pentru proiectele majore si nemajore de infrastructura - engleza

Anexa 2 Listă de verificare documente de eligibilitate (pentru solicitant) (pentru solicitant)

Anexa 3 Model declaraţie de eligibilitate

Anexa 4 Model declaraţie de angajament

Anexa 5 Modelul contractului de finanţare

Anexa 6 Date de contact Organisme Intermediare

Anexa 7 Listă verificare Cerere de finanţare

**Anexa 1 Formularul Cererii de finanţare**

 1.a) Formular pentru proiectele majore si nemajore de infrastructura – romana

*1.b) Formular pentru proiectele majore si nemajore de infrastructura - engleza*

## (A se vedea documentele word anexate)

## Anexa 2

**Lista de verificare documente de eligibilitate (pentru solicitant)**

În vederea aprobării proiectului, Beneficiarul trebuie să asigure îndeplinirea tuturor criteriilor de natură instituţională, legală şi financiară, conform prevederilor din Ghidul Solicitantului. În acest sens, este necesară emiterea următoarelor documente:

|  |  |
| --- | --- |
| **ANEXE ATAŞATE CERERII DE FINANŢARE** | **DA/NU** |
| **Pentru constituirea cadrului institutional** |  |
| * Contract de delegare valabil, incheiat intre beneficiar si operator/operatori
 |  |
| **Pentru aprobarea Master Planului** |  |
| * HCJ/HCL privind aprobarea Master Planului şi a listei de investiţii
 |  |
| **Pentru aprobarea Studiului de Fezabilitate** |  |
| * Aviz CTE din cadrul **AL/operatorului de termoficare si al operatorului de transport si distributie privind** aprobarea Studiului de Fezabilitate si a indicatorilor tehnico-economici ai proiectului
 |  |
| * HCJ/HCL privind aprobarea Studiului de fezabilitate şi a indicatorilor tehnico-economici ai proiectului
 |  |
| * Planul anual de evoluţie a tarifelor (conform Analizei Cost-Beneficiu) aprobat de CJ/CL
 |  |
| **Pentru asigurarea cofinanţării proiectului** |  |
| * HCJ/HCL privind aprobarea cofinanţării proiectului (cheltuieli eligibile şi neeligibile)
 |  |
| * Scrisori de intenţie de la bănci comerciale/de investiţii privind interesul acestora de a cofinanţa proiectul, dacă este cazul
 |  |
| * + **Pentru asigurarea terenurilor aferente investiţiilor**
 |  |
| * HCJ/HCL-uri privind proprietatea asupra terenurilor şi punerea acestora la dispoziţia proiectului
 |  |
| * Adeverinţă prin care se menţionează faptul că nu au fost depuse cereri de retrocedare, în conformitate cu legislaţia în vigoare şi că nu există litigii cu privire la stabilirea şi delimitarea proprietăţii
 |  |
| **Pentru constituirea si functionarea UIP** |  |
| * HCJ/HCL, respectiv decizie a Consiliului de Administrare al **operatorului/operatorilor de termoficare al operatorului de transport si distributie**, privind înfiinţarea UIP ca structură distinctă în organigrama CJ/CL, respectiv a operatorului
 |  |
| * CV-urile membrilor UIP/fisa postului
 |  |
| **Alte documente** |  |
| * + Declaraţie de Angajament a Beneficiarului
 |  |
| * + Declaraţie de Eligibilitate a Beneficiarului
 |  |

## Anexa 3

**MODEL DECLARAŢIE DE ELIGIBILITATE**

Subsemnatul *<nume, prenume>* în calitate de *<funcţie / reprezentant legal / împuternicit>* al *<denumire solicitant>*, cunoscând că falsul în declaraţii este pedepsit de legea penală, cu prilejul depunerii Cererii de Finanţare pentru proiectul *<denumire proiect>,* în cadrul Programului Operaţional Sectorial de Mediu 2007-2013, declar pe propria răspundere că:

1. proiectul pentru care se solicită finanţare nu a mai beneficiat de finanţare din fonduri publice în ultimii 5 ani înainte de data depunerii cererii de finanţare pentru acelaşi tip de activităţi. În situaţia în care o astfel de finanţare va fi disponibilă după transmiterea cererii de finanţare sau în timpul implementării proiectului, *<denumire solicitant>* va informa de urgenţă Autoritatea de Management pentru Programul Operaţional Sectorial de Mediu şi Organismul Intermediar din regiunea *<denumire regiune*> in termen de 10 zile calendaristice.
2. *<denumire solicitant>* **nu se află** în nici una din situaţiile de mai jos, prevazute in Legea nr.273/2006 privind finanţele publice locale, cu modificarile si completarile ulterioare:
	* + - este in criza financiara;
			- este în stare de insolvenţă;
3. infrastructura şi terenul pe care se face investiţia îndeplinesc cumulativ următoarele condiţii la data depunerii cererii de finanţare:
	* sunt in domeniul public;
	* sunt libere de orice sarcini, servituti si nu sunt grevate de vreo garantie;
	* nu fac obiectul unor litigii pe rolul instanţelor judecătoreşti cu privire la situaţia juridică;
	* nu fac obiectul revendicărilor potrivit unor legi speciale în materie sau dreptului comun.
4. proiectul pentru care se solicită finanţare respectă şi va continua să respecte prevederile naţionale şi comunitare în următoarele domenii: promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; ajutorul de stat precum şi orice alte prevederi legale aplicabile instrumentelor structurale;
5. proiectul respectă şi va continua să respecte prevederile legislaţiei naţionale referitoare la eligibilitatea cheltuielilor.

Declar că sunt pe deplin autorizat să semnez această declaraţie în numele *<denumire solicitant>.*

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.

*Ştampila:*

*Semnătura:*

*Data:*

**Anexa 4**

**MODEL DE CLARAŢIE DE ANGAJAMENT**

Subsemnatul *<nume, prenume>* în calitate de *<funcţie / reprezentant legal / împuternicit>* al *<denumire solicitant>*, solicitant de finanţare pentru realizarea proiectului *<denumire proiect>,* pentru care am depus prezenta Cerere de Finanţare, cunoscând prevederile art. 292 din Codul Penal cu privire la infractiunea de fals in declaratii, declar pe propria raspundere următoarele:

1. *<denumire solicitant>* vaasigura valoarea aferentă cofinanţării, cheltuielilor eligibile (non-funding gap) şi costurile altele decat cele eligibile aferente proiectului, in valoare de ……....…EURO/RON, reprezentând ......... % din valoarea totală a proiectului;
2. *<denumire solicitant*> isi asuma responsabilitatea asigurarii fondurile necesare finanţării integrale a proiectului;
3. *<denumire solicitant>* va menţine proprietatea infrastructurii construite/ modernizate/ reabilitate şi natura activităţii pentru care s-a acordat finanţare, pe o perioadă de cel puţin 5 ani după finalizare / dare în exploatare şi va asigura exploatarea şi întreţinerea în această perioadă;
4. sunt conştient că *<denumire solicitant>* este singurul responsabil din punct de vedere legal şi financiar faţă de Autoritatea de Management pentru Programul Operaţional Sectorial de Mediu pentru implementarea proiectului.

Declar că sunt pe deplin autorizat să semnez această declaraţie în numele *<denumire solicitant>.*

Declar, de asemenea, că afirmaţiile din această declaraţie sunt adevărate şi că informaţiile incluse în aceasta sunt corecte.

Ştampila:

Semnătura:

Data:

**Anexa 5 Modelul contractului de finanţare**

*A se vedea documentul word anexat.*

**Anexa 6**

**DATE DE CONTACT ORGANISME INTERMEDIARE**

|  |  |  |
| --- | --- | --- |
| **Organism Intermediar/****Regiune** | **Judeţe** | **Date de contact** |
| OI Bacău - Regiunea 1 Nord-Est | Bacău, Botoşani, Iaşi, Neamţ, Suceava, Vaslui | B-dul Ioniţă Sandu Sturza, nr. 78, cod 600269;Tel/Fax: 0234-206116 / 0234-515501; e-mail: anca.bostan@posmediu.ro; laurentia.suru@posmediu.ro |
| OI Galaţi – Regiunea 2 Sud-Est | Brăila, Buzău, Constanţa, Galaţi, Vrancea, Tulcea | Str. Portului nr.23, cod 800025; Tel/Fax: 0236-325325/ 0236-325515; e-mail: silvia.buhlea@posmediu.ro,  nicoleta.radu@posmediu.rowebsite: [www.posmediu.ro](http://www.posmediu.ro/)  |
| OI Piteşti – Regiunea 3 Sud-Muntenia | Argeş, Călăraşi, Dîmboviţa, Giurgiu, Ialomiţa, Prahova, Teleorman | Str. Craiovei nr. 32; Tel/Fax: 0248-211435 / 0248-211433; e-mail: petruta.baron@posmediu.ro mariana.bica@posmediu.romirela.marinescu@posmediu.ro bogdan.badea@posmediu.ro<http://www.posmediu.ro/pitesti> |
| OI Craiova – Regiunea 4 Sud-Vest | Dolj, Gorj, Mehedinţi, Olt, Vâlcea | Str. Amaradiei 93–95, cod 200170Tel/Fax: 0351 – 43 16 43,  0351 – 44 22 84e-mail: cristinel.cioroianu@posmediu.ro poscraiova@yahoo.comdan.mitrea@posmediu.ro Website: [www.posmediu.ro](http://www.posmediu.ro/)  |
| OI Timişoara – Regiunea 5 Vest | Arad, Caraş-Severin, Hunedoara, Timiş |  Str. Amurgului nr. 1, cod 300278; Tel: 0758-232663Fax: 0356-819064;e-mail: anca.colceriu@posmediu.roanca.colceriu@gmail.com,oiposmtm@yahoo.com, Website: [www.posmediu.ro](http://www.posmediu.ro/)  [www.posmediutm.ro](http://www.posmediutm.ro/) |
| OI Cluj-Napoca – Regiunea 6 Nord-Vest | Bihor, Bistriţa-Năsăud, Cluj, Sălaj, Satu-Mare, Maramureş |  Str. Minerilor nr.47, cod 400409; Tel/Fax: 0264-418714e-mail: codruta.simule@posmediu.ro;traian.todut@posmediu.ro; Website: [www.posmediu.ro](http://www.posmediu.ro/)  |
| OI Sibiu – Regiunea 7 Centru | Alba, Braşov, Covasna, Harghita, Mureş, Sibiu | Str. Cristian  Nr. 21,  Cod 550073;Tel/Fax: 0269-211512;e-mail: Carmen.Gavrila@posmediu.roWebsite: [www.posmediu.ro](http://www.posmediutm.ro/) |
| OI Bucureşti - Regiunea 8 Bucureşti-Ilfov | Bucureşti, Ilfov | Aleea Lacul Morii Nr.1 Sector 6 , Bucuresti ;Tel/Fax: 021-315 7718, Tel:021-3157717luminita.neagoe@posmediu.ro; simona.marin@posmediu.ro;instrumentestructurale\_arpmb@yahoo.com |

**Anexa 7 Listă verificare Cerere de finanţare**

Titlul proiectului:

Numărul de înregistrare:

Solicitant:

|  |  |  |
| --- | --- | --- |
| **ADMISIBILITATE** | **CRITERIU** | **DA/NU** |
| Cererea de finanţare (împreună cu anexele) este redactată într-un exemplar (in format de hârtie sau electronic)? |  |
| Este scrisoarea de aprobare şi înaintare a cererii de finanţare, prin care solicitantul îşi asumă răspunderea pentru acurateţea informaţiilor, semnată de reprezentantul legal al beneficiarului si al operatorului? |  |
| Cererea de finanţare (împreună cu anexele) este numerotată? |  |
| Cererea de finanţare este prezentată în format tipărit (nu scrisă de mână)? |  |
| Cererea de finanţare (inclusiv anexele) este scrisă în limba engleză sau română, dupa caz? |  |
| Cererea de finanţare respectă formatul standard din Ghidul Solicitantului (GS)? |  |
| Cererea de finanţare are toate capitolele completate? |  |
| Cererea de finanţare include toate anexele (conform instrucţiunilor specifice din Ghidul Solicitantului)? |  |

|  |  |  |
| --- | --- | --- |
| **ELIGIBILITATE** | **CRITERIU** | **DA/NU** |
| **Eligibilitatea solicitantului** |  |
| Solicitantul face parte din categoria de beneficiari menţionată în POS Mediu? |  |
| Solicitantul îndeplineşte toate condiţiile de natură instituţională, legală şi financiară conform prevederilor din Ghidul solicitantului? |  |
| Solicitantul (autoritatea publica – Consiliul Judetean şi/sau Consiliul Local) deţine integral proprietatea asupra infrastructurii de termoficare? |  |
| S-a facut dovada existentei unui/unor contract/contracte valabil/valabile de delegare a serviciilor de termoficare, incheiat/incheiate între autoritatea publica locală şi operator/operatori, în conformitate cu prevederile legale? |  |
| Selecţia operatorului local al serviciilor de termoficare este realizată prin achizitie publică (documente justificative solicitate de AM), iar operatorul/operatorii, după caz este/sunt licenţiat/licentiati potrivit prevederilor legislaţiei în vigoare, dupa caz? |  |
| Operatorul/operatorii serviciilor de termoficare este/sunt şi/sau producătorul, si/sau transportatorul şi/sau distribuitorul agentului termic pentru populaţie, dupa caz? |  |
| Sunt anexate documentele privind **Unitatea de Implementare a Proiectului** (decizia de înfiinţare, CV-urile membrilor UIP)? |  |
| Există dovezi privind asigurarea surselor şi mecanismului de cofinanţare a proiectului (scrisori de intenţie de la bănci comerciale privind interesul de a cofinanţa proiectul, hotărâri ale CL/CJ din care să reiasă mecanismul de cofinanţare aferent bugetelor locale)?  |  |
| **Eligibilitatea proiectului** |  |
| * Proiectul proiectul se încadrează în categoriile de operaţiuni/activităţi menţionate în POS Mediu?
 |  |
| * Perioada de implementare a proiectului este cuprinsă între 01.01.2007 şi 31.12.2015?
 |  |
| * Proiectul îndeplineşte toate condiţiile specifice menţionate în ghidul solicitantului, după caz (arie de acoperire, populaţie, valoare minimă etc.)?
 |  |
| * Investiţiile propuse sunt conforme cu strategia locală de încălzire?
 |  |
| * Aria de acoperire a proiectului este la nivel de municipalitate **si localitati invecinate**?
 |  |
| * Proiectul respectă legislaţia în domeniul egalităţii de şanse, dezvoltării durabile, achiziţiilor publice, informării şi publicităţii şi ajutorului de stat (politici europene şi teme orizontale[[6]](#footnote-6))?
 |  |
| * Proiectul pentru care se solicită finanţare din POS Mediu beneficiaza de finanţare din alte fonduri publice?
 |  |
| * Este descrisă în propunerea de proiect legătura acestuia cu alte proiecte finanţate din fonduri comunitare sau naţionale?
 |  |
| * Proiectul respectă prevederile legislaţiei naţionale referitoare la eligibilitatea cheltuielilor ?
 |  |
| * Terenurile aferente investiţiilor POS Mediu sunt, după caz, în proprietatea/posesia autorităţilor publice sau sunt accesibile în scopul realizării proiectului?
 |  |

|  |  |  |  |  |  |
| --- | --- | --- | --- | --- | --- |
| **EVALUARE** | **Criterii** | **Pct. maxim** | **Pct.** **minim** | **Pct. acordat** | **Aspecte de considerat în evaluare/ Observaţii şi justificări** |
| **A - RELEVANŢĂ** | **10** | **6** |  |  |
| **A1 – Contribuţia la obiectivele POS Mediu** | **4** | **2** |  |  |
| **Contribuţia la obiectivele POS Mediu**  |  | Proiectul contribuie la îndeplinirea unuia sau mai multor obiective ale POS Mediu? |
| **Îmbunătăţirea condiţiilor de mediu** |  | Proiectul are un impact semnificativ asupra ameliorării condiţiilor de mediu? |
| **A2 – Contribuţia la conformarea cu legislaţia şi directivele europene** | **3** | **2** |  |  |
| **Cadrul legal** |  | * Este descris suficient cadrul legislativ?
* Se fac corelări clare între acest cadru legislativ şi obiectivele proiectului?
 |
| **Conformitatea cu directivele, regulamentele şi documentele strategice relevante** |  | * + Se face referire în proiect la modul în care prevederile directivelor relevante şi planurile de implementare sunt luate în considerare?
	+ Se asigură conformarea cu prevederile directivelor, regulamentelor şi documentelor strategice relevante?
 |
| **Nivelul de conformare în prezent** |  | Sunt prezentate suficiente informaţii privind gradul de conformare în prezent a serviciilor vizate de proiect cu standardele de calitate şi contribuţia proiectului la asigurarea conformităţii? |
| **Lista de investiţii prioritare** |  | Este prezentată o lista cu investiţii prioritare care să asigure conformarea cu prevederile legislative şi care se încadrează în planurile locale de dezvoltare? |
| **A3 – Impactul proiectului** | **3** | **2** |  |  |
| **Aria de proiect** |  | Sunt clar definite aria de acoperire a proiectului şi dimensiunea proiectului ? |
| **Beneficiarul** |  | Sunt prezentate suficiente informaţii privind populaţia echivalentă beneficiară a proiectului  |
| **Evaluarea impactului**  |  | * **Date cu privire la situaţia curentă şi viitoare**

Sunt prezentate suficiente informaţii privind situaţia curentă şi previziunile/tendinţele de dezvoltare în viitorii ani?* **Dimensionarea investiţiilor propuse**

Este evaluată clar nevoia de investiţii în termeni de capacităţi, extinderi şi reabilitări, îmbunătăţiri ale sistemului de operare existent? |
| Puncte tari:Puncte slabe:Punctaj total pentru relevanţa proiectului: |  |
| **B - MATURITATE** | **10** | **6** |  |  |
| **B1 – Aspecte tehnice**  | **4** | **2** |  |  |
| **Standarde şi sustenabilitate** |  | * Sunt identificate în mod clar măsurile propuse în conformitate cu standardele prevăzute de directivele relevante?
* A fost luată în considerare sustenabilitatea fiecărei măsuri propuse?
 |
| **Fezabilitate tehnică** |  | Propunerea de proiect este clară, coerentă, realistă şi fezabilă (cu referire la operaţiunile propuse, termenele de realizare)? |
| **Rezultate aşteptate** |  | * Sunt prezentate în mod clar rezultatele proiectului?
* Sunt aceste rezultate măsurabile?
 |
| **Obiective clare** |  | Obiectivele proiectului sunt clare, realizabile şi uşor verificabile? |
| **Deficienţe cheie** |  | Există o legătură directă între problemele identificate, obiectivele proiectului, acţiunile propuse şi rezultatele estimate? |
| **Justificare** |  | Este justificat proiectul prin prisma deficienţelor şi necesităţilor identificate? |
| **Cuantificarea măsurilor propuse** |  | Operaţiunile propuse pentru finanţare sunt clar descrise şi cuantificate? |
| **Precizarea resurselor tehnice** |  | Sunt indicate resursele tehnice folosite pentru implementarea proiectului? |
| **Eficienţa proiectului** |  | Este proiectul eficient? |
| **B2 – Aspecte financiare**  | **3** | **2** |  |  |
| **Viabilitatea economică** |  | Este proiectul viabil din punct de vedere economic |
| **Prezentarea resurselor financiare** |  | Sunt indicate resursele financiare folosite pentru implementarea proiectului? |
| **Mecanismul de finanţare** |  | Este identificat un mecanism de finanţare în care se face diferenţa între fondurile proprii ale aplicantului şi sursele de cofinanţare? |
| **Aspecte financiare**  |  | * Bugetul proiectului este corect calculat pe surse si cote de cofinantare?
* Cursul de schimb valutar Lei/Euro este corect calculat?Propunerea de buget corespunde operaţiunilor descrise în partea tehnică?Bugetul proiectului este defalcat pe categorii de cheltuieli, transparent şi coerent?
 |
| **Analiza financiară** |  | Sunt utilizate valorile recomandate în analiza economico-financiară?* Perioada de referinţă 30 de ani
* Rata financiară de actualizare 5%
* Rata socială de actualizare 5,5 %
* Nivelul de suportabilitate al serviciilor (să nu depăşească 4% din venitul celor mai sărace 10% din gospodării)
 |
| **Principiul poluatorul plăteşte** |  | Se respectă principiul „Poluatorul plăteşte”? |
| **Descrierea sistemului de tarifare** |  | Este descris sistemul de tarifare? |
| **Analiza senzitivităţii** |  | Este prezentată o analiză de senzitivitate? |
| **Analiza riscului** |  | Este prezentată o analiză de risc? |
| **B3 – Mecanismul de implementare a proiectului** | **3** | **2** |  |  |
| **Aspecte instituţionale** |  | Au fost suficient prezentate aspectele instituţionale aferente implementării proiectului? |
| **Planificarea activităţilor** |  | * Există o planificare a activităţilor propuse?
* Este această planificare realistă?
 |
|  | **Descrierea potenţialelor dificultăţi** |  | Potenţialele dificultăţi în implementarea proiectului sunt identificate şi sunt propuse măsuri de reducere sau eliminarea a riscurilor? |
|  | Puncte tari:Puncte slabe:Punctaj total pentru maturitatea proiectului: |  |

**Proiectul este admis? DA NU**

**Comentarii:**

1. Se va avea in vedere ca perioada de implementare sa nu depaseasca perioada de eligibilitate POS Mediu, respectiv 31.12.2014 [↑](#footnote-ref-1)
2. Solicitantul are obligaţia respectării prevederilor tuturor actelor normative în vigoare care sunt în legătură, directă ori indirectă, cu activităţile şi proiectul propus, chiar dacă nu sunt menţionate în mod expres în Ghid sau în Cererea de Finanţare. [↑](#footnote-ref-2)
3. În prezent, Ministerul Mediului şi Schimbarilor Climatice organizat cf HG 48/2013 [↑](#footnote-ref-3)
4. Cerinţa de reducere a emisiilor de oxizi de azot provenind de la IMA este mai puţin strictă, de la 128000 tone în 2007 la 112000 tone în 2013. [↑](#footnote-ref-4)
5. Sursa: Planul de implementare pentru Directiva Nr. 2001/80/EC [↑](#footnote-ref-5)
6. Politicile europene/temele orizontale reprezintă priorităţi/politici acceptate de toate Statele Membre ale Uniunii Europene şi trebuie să se reflecte în toate iniţiativele comunitare. Acestea includ: promovarea egalităţii de şanse şi politica nediscriminatorie; dezvoltarea durabilă, protecţia şi îmbunătăţirea mediului înconjurător; tehnologia informaţiei; achiziţiile publice. [↑](#footnote-ref-6)